open-index/open-wikipedia-markdown huggingface dataset:
বিমলা কুমাৰী

**সাৰুংবাম বিমলা কুমাৰী দেৱী** () এগৰাকী ভাৰতীয় চিকিৎসক তথা ভাৰতৰ মণিপুৰ ৰাজ্যৰ ইম্ফল পশ্চিম অঞ্চলৰ মুখ্য চিকিৎসা বিষয়া। ১৯৭৯ চনৰ পৰা মণিপুৰ ৰাজ্যিক চিকিৎসা সেৱাত সেৱা আগবঢ়োৱাৰ লগতে বেছিভাগ সময় গ্ৰাম্য অঞ্চলত কৰ্মৰত আছিল আৰু ভাৰতৰ প্ৰধানমন্ত্ৰী নৰেন্দ্ৰ মোডীৰ মণিপুৰ ভ্ৰমণৰ সময়ত তেওঁ খাদ্য সুৰক্ষা কাৰ্যালয়ৰ মুৰব্বী হৈ আছিল। ২০১৪ চনৰ ডঃ বি. আৰ. আম্বেদকাৰ আন্তঃৰাষ্ট্ৰীয় বঁটা লাভ কৰা কুমাৰীক ২০১৫ চনত ভাৰত চৰকাৰৰ তৰফৰ পৰা দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰীৰে সন্মানিত কৰিছিল।

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্বেতা আগৰৱালা

**শ্বেতা আগৰৱালা ঝা** এগৰাকী ভাৰতীয় অভিনেত্ৰী যিয়ে ৰাঘবেন্দ্ৰ (২০০৩), তন্দুৰী লাভ (২০০৮), আৰু শাপিত (২০১০) আদি চলচ্চিত্ৰত অভিনয় কৰিছে। তেওঁ টেলিভিছন উপস্থাপক, সহ অভিনেতা তথা বলীউডৰ গায়ক আদিত্য নাৰায়ণৰ সৈতে বিবাহপাশত আৱদ্ধ হৈছে।

## চলচ্চিত্ৰৰ তালিকা

## বাহ্যিক সংযোগ
* Shweta Agarwal on IMDb

## তথ্যসূত্ৰ
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
 শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:জীৱিত ব্যক্তি
সৰস্বতী বিশ্বেশ্বৰ

**সৰস্বতী বিশ্বেশ্বৰ** (; জন্ম ১৯৪৬) আণৱিক জৈৱপদাৰ্থ বিজ্ঞানৰ ক্ষেত্ৰখনত বিশেষজ্ঞতা থকা ভাৰতীয় জৈৱপদাৰ্থবিজ্ঞানী। তেওঁ বাংগালুৰুৰ ইণ্ডিয়ান ইনষ্টিটিউট অৱ ছায়েন্সৰ মলিকুলাৰ বায়’ফিজিক্স ইউনিটৰ অধ্যাপিকা। তেওঁ গণনামূলক জীৱবিজ্ঞানৰ ওপৰত কাম কৰে আৰু তেওঁৰ গৱেষণা মূলতঃ জৈৱ ব্যৱস্থাত গঠন-কাৰ্য্যৰ সম্পৰ্ক স্পষ্ট কৰাত কেন্দ্ৰিত। প্ৰটিনৰ দৰে বৃহৎ অণুৰ কাৰ্য্যকলাপ বুজিবলৈ গণনামূলক-গাণিতিক কৌশল ব্যৱহাৰ কৰাটো তেওঁৰ গৱেষণাৰ এটা মূল দিশ। 

## শিক্ষা
সৰস্বতীয়ে বাংগালুৰু বিশ্ববিদ্যালয়ৰ পৰা স্নাতক (বি.এছ.চি.) আৰু স্নাতকোত্তৰ (এম.এছ.চি.) শিক্ষা আহৰণ কৰি‍ছিল। জৈৱ ৰসায়ন বিজ্ঞানত এম.এছ.চি কৰাৰ পাছত হাণ্টাৰ কলেজৰ ডেভিদ বেভেৰিজৰ তত্ত্বাৱধানত নিউয়ৰ্কৰ চিটি ইউনিভাৰ্চিটিৰ পৰা পিএইচ.ডি. কৰে। তেওঁ কোৱাণ্টাম কেমিষ্ট্ৰীত ডক্টৰেট ডিগ্ৰী আহৰণ কৰিছিল।

## বৃত্তিগত অভিজ্ঞতা
ডক্টৰেট ডিগ্ৰী লাভ কৰাৰ পাছত বিশ্বেশ্বৰ পিটচবাৰ্গৰ কাৰ্নেগী মেলন বিশ্ববিদ্যালয়ত প'ষ্ট ডক্টৰেল ফেল' হয়। তেওঁ সুপৰিচিত কোৱাণ্টাম ৰসায়নবিদ তথা নোবেল বঁটা বিজয়ীজন পপলৰ সৈতে কাম কৰিছিল। তেওঁ ভাৰতলৈ উভতি আহি ভাৰতীয় বিজ্ঞান প্ৰতিষ্ঠানত মলিকুলাৰ বায়'ফিজিক্স ইউনিটত প'ষ্ট-ডক্টৰেল ফেল' হিচাপে যোগদান কৰিছিল। তেওঁ এগৰাকী অনুষদৰ সদস্য আৰু প্ৰাধ্যাপক হৈ পৰিছিল। 

## ব্যক্তিগত জীৱন
সৰস্বতীৰ স্বামী তথা পদাৰ্থ বিজ্ঞানী আৰু ভাৰতৰ ব্লেক হোল মেন হিচাপে পৰিচিত ড° চি. ভি. বিশ্বেশ্বৰৰ ২০১৭ চনত মৃত্যু হয়। সৰস্বতীয়ে চি. ভি. বিশ্বেশ্বৰ ৰাজহুৱা বক্তৃতা শৃংখলাৰ উদ্বোধনী অনুষ্ঠানত ভাষণ দিছিল। তেওঁলোকৰ কন্যা হৈছে পদাৰ্থ বিজ্ঞানী স্মিতা বিশ্বেশ্বৰ।

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
অপৰাজিতা গোপ্পী

**অপৰাজিতা গোপ্পী** এগৰাকী ভাৰতীয় ৰাজনীতিবিদ। ২০১৩ চনত অল ইণ্ডিয়া ফৰৱাৰ্ড ব্লকৰ কেন্দ্ৰীয় সমিতিৰ সদস্য হয়। ২০০৯ চনলৈকে পশ্চিম বংগত দলটোৰ সচিবালয়ৰ সদস্য আছিল। ২০০০ চনলৈকে তেওঁ আছিল ৰাজ্যিক দলৰ সৰ্বোচ্চ পদবীৰ মহিলা। তেওঁ দলটোৰ মহিলা শাখা অল ইণ্ডিয়া প্ৰগ্ৰেছিভ উইমেনছ এছ’চিয়েশ্যনৰ সভানেত্ৰী। ১৯৭৭ চনৰ পৰা ১৯৯১ চনৰ ভিতৰত পশ্চিম বংগ বিধানসভাৰ সদস্য আছিল।

কোচবিহাৰৰ সুনীতি একাডেমীৰ ছাত্ৰী হিচাপে তেওঁ নেতাজী সুভাষ চন্দ্ৰ বসুৰ জন্মদিন উদযাপনৰ অধিকাৰৰ সংগ্ৰামত ছাত্ৰ-ছাত্ৰীক নেতৃত্ব দিছিল।

গোপ্পীয়ে ১৯৭২ চনৰ পশ্চিম বংগ বিধানসভাৰ নিৰ্বাচনত কোচবিহাৰ উত্তৰ সমষ্টিৰ পৰা প্ৰতিদ্বন্দ্বিতা কৰিছিল ৷ তেওঁ ১৯,৮৪৬টা ভোট (৪০.০৭%) লাভ কৰি দ্বিতীয় স্থানত আছে। ১৯৭৭ চনৰ বিধানসভা নিৰ্বাচনত তেওঁ প্ৰতিদ্বন্দ্বিতা কৰি একেখন আসনত জয়ী হৈছিল। তেওঁ লাভ কৰে ৩২,৭৯২ টা ভোট (৬৩.০৭%)। ১৯৮২ চনত গোপ্পীয়ে ৪৬,৮১০ টা ভোট (৫৭.১৫%) আৰু ১৯৮৭ চনৰ নিৰ্বাচনত ৪৯,১৭২ টা ভোট (৫৪.৭৪%) লাভ কৰি কোচবিহাৰ উত্তৰ আসনখন অক্ষুণ্ণ ৰাখিছিল।

## তথ্যসূত্ৰ

শ্ৰেণী:ভাৰতীয় নাৰী
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতৰ নাৰী
শুচি ঠাকুৰ

**শুচি ঠাকুৰ**  ভাৰতৰ হিমাচল প্ৰদেশৰ এগৰাকী পেছাদাৰী ৰেলী চালক।

তেওঁ ২০০৫ চনৰ পৰা ভাৰতত ক্ৰছ কান্টি এক্সট্ৰিম মটৰস্পৰ্টছ প্ৰতিযোগিতাত অংশগ্ৰহণ কৰি আহিছে। ৰেইড ডি হিমালয়, মাৰুতি চুজুকি ডেজাৰ্ট ষ্টৰ্ম, আৰু এছজিঅ’বিএ চাব-হিমালয়ান ৰেলীৰ দৰে ক্ৰছ কান্টি ৰেলী, আদি কেইটামান ৰেলীৰ নাম ল’ব পাৰি যি বোৰত শুচিয়ে খেলি আহিছে। দেশত আয়োজিত অটোক্ৰছ ইভেণ্টতো তেওঁ ৰেচ খেলে। ক্ৰছ কান্টি ৰেলীত শুচিয়ে এখন মাৰুতি জিপ্সী গাড়ী চলায় প্ৰতিযোগিতাবোৰত অংশ লৈ আহিছে। জিপ্সীৰ উপৰিও তেওঁ অটোক্ৰছ ইভেণ্টত মাৰুতি চুজুকি জেন ​​গাড়ীও চলাই আহিছে।

প্ৰশংসনীয় প’ডিয়াম ফিনিছিঙৰ ভিতৰত ২০১৩ চনত ৰেইড ডি হিমালয়ত টি২ শাখাত ২য় স্থান, ২০১৫ চনত ৰেইড ডি হিমালয়ত টি২ শাখাত ১ম স্থান আৰু ২০১৭ চনত টি ১ শাখাত ২য় স্থান লাভ কৰা ড্ৰাইভ কেটেগৰী আছে, ইয়াত তেওঁ মাৰুতি চুজুকি জিপ্সী গাড়ী চলাইছিল। আৰু উত্তৰ মণ্ডলৰ ১৪০০ চিচি শাখাত তৃতীয় স্থান লাভ কৰে যত তেওঁ মাৰুতি চুজুকি জেন ​​চলাইছিল।

২০২২ চনৰ আগষ্ট মাহত হিমালয়াছ ৰেলীৰ টি ২ শাখাত তেওঁ ১ম স্থান দখল কৰে।

## শিক্ষা
কাম্ব্ৰিয়া ইনষ্টিটিউট অৱ দ্য আৰ্টছ, ছেইণ্ট ষ্টিফেনছ কলেজ দিল্লী আৰু ৱেলহাম গাৰ্লছ হাইস্কুল ডেৰাডুনত শিক্ষা গ্ৰহণ কৰে।

বৰ্তমান নতুন দিল্লীত উইডেন আৰু কেনেডীৰ সৈতে কাম কৰি আছে।

## তথ্য সূত্ৰ
চিফ টেমিটোপে অজয়ী

**আমিনা টেমিটোপে অজয়ী** () এগৰাকী আমেৰিকা যুক্তৰাষ্ট্ৰৰ নাইজেৰিয়ান ব্যৱসায়িক পৰামৰ্শদাতা যি এগৰাকী প্ৰশিক্ষণপ্ৰাপ্ত একাউণ্টেণ্ট, এগৰাকী সামাজিক উদ্যোগী আৰু এগৰাকী সমাজ কৰ্মী। টেমিটোপে অজয়ী আছিল অল নাইজেৰিয়ান আমেৰিকান কংগ্ৰেছ (এএনএচি)ৰ প্ৰাক্তন সভাপতি।নাইজেৰিয়ান প্ৰব্ৰজনকাৰী বিষয়সমূহৰ ওপৰত তেওঁৰ প্ৰচেষ্টা আৰু অবিৰত পোষকতাই সংবাদ মাধ্যমত তেওঁক "মামা প্ৰব্ৰজনকাৰী" নামেৰে নামাকৰণ কৰিছে।

অজয়ীয়ে কৃষি ব্যৱসায় আৰু আৰ্কান্ সাছ-নাইজেৰিয়া বিনিয়োগ মঞ্চ আৰু আমেৰিকাৰ অন্যান্য দ্বিপাক্ষিক অৰ্থনৈতিক মঞ্চৰ জৰিয়তে আফ্ৰিকাত মহিলা সবলীকৰণ আৰু দৰিদ্ৰতা নিৰ্মূলকৰণৰ প্ৰসাৰ ঘটায়।তেওঁ নাইজেৰিয়ান আমেৰিকান কৃষি সৱলীকৰণ কাৰ্যসূচী (NAAEP)ৰ প্ৰতিষ্ঠাপক/মুখ্য কাৰ্যবাহী বিষয়া, যিয়ে নাইজেৰিয়াৰ কৃষক, মহিলা আৰু যুৱ প্ৰাপ্তবয়স্কসকলৰ কৃষি সৱলীকৰণৰ কামত জড়িত হৈ থাকে যাতে কৃষি খণ্ডৰ মহিলা আৰু যুৱক-যুৱতীসকলৰ বাবে খাদ্যৰ পৰ্যাপ্ততা আৰু বহনক্ষম নিয়োগ বৃদ্ধি পায়। এন এ এ ই পি এটা তৃণমূল পৰ্যায়ৰ সংস্থা যিয়ে কৃষকসকলক যান্ত্ৰিক কৃষি ব্যৱস্থাত প্ৰশিক্ষণ আৰু শক্তিশালী কৰে৷ একে সময়তে ব্যৱসায়িক ঋণ, কৃষি সঁজুলিৰ সুলভতা, আৰু স্থানীয় আৰু আন্তঃৰাষ্ট্ৰীয় উভয়তে তেওঁলোকৰ শেষ উৎপাদন চপোৱা আৰু বিপণন কৰাত সহায় কৰে। 

২০১০ চনত অজয়ীয়ে নাইজেৰিয়াৰ ফেডাৰেল চৰকাৰক কৃষকক ঋণৰ সুতৰ হাৰ হ্ৰাস কৰিবলৈ আহ্বান জনায় যাতে কৃষি খণ্ড বৃদ্ধি পায় আৰু দেশখনৰ দৰিদ্ৰতা দূৰ কৰিব পৰা যায়।অজয়ী আমেৰিকাৰ আৰ্কান্ সাছ আৰু মেৰিলেণ্ড ৰাজ্যৰ সদিচ্ছাৰ এম্বেছাদৰ আৰু বিগত ২০১৪ চনৰ নাইজেৰিয়াৰ ৰাষ্ট্ৰীয় সন্মিলনত তেওঁ এগৰাকী বিশিষ্ট প্ৰতিনিধি আছিল য'ত তেওঁ নাইজেৰিয়াত নেচনেল কাউন্সিল অৱ ৱমেন ছ'চাইটি (এনচিডব্লিউএছ)ক প্ৰতিনিধিত্ব কৰিছিল আৰু কনফেবৰ কৃষি সমিতিত কাৰ্যনিৰ্বাহ কৰিছিল।বিশ্ব বেংক গোট আৰু আন্তঃৰাষ্ট্ৰীয় মুদ্ৰা নিধিৰ বাৰ্ষিক সভাত তেওঁৰ ভাষণত প্ৰতিনিধিসকলক জনাইছিল যে "মহিলাসকল ব্যক্তিগত খণ্ডৰ ইঞ্জিন, মহিলাসকলে যিকোনো জাতিৰ অৰ্থনীতি চলায় - কাৰণ তেওঁলোকে তেওঁলোকৰ পুৰুষ সমকক্ষতকৈ বাণিজ্যৰ প্ৰতি অধিক প্ৰতি আগ্ৰহী, যিকোনো মুদ্ৰাৰ শক্তি তেওঁলোকৰ চাহিদা আৰু যোগান পূৰণ কৰাৰ ক্ষমতাত থাকে"।.
## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
ভাৰতী আচৰেকৰ

** ভাৰতী আচৰেকৰ  **  (; ১৫ অক্টোবৰ ১৯৫৭) এগৰাকী মাৰাঠী আৰু হিন্দী থিয়েটাৰ, চলচ্চিত্ৰ আৰু টেলিভিছন অভিনেত্ৰী।  তেওঁ বহুকেইখন চলচ্চিত্ৰত অভিনয় কৰাৰ উপৰিও দূৰদৰ্শন ধাৰাবাহিক ‘ৱাগলে কি দুনিয়াৰ মিচেছ ৱাগলে’ চৰিত্ৰটোত ৰূপায়ণ কৰি প্ৰখ্যাত হৈছিল। পিছত তেওঁ ‘ৱাগলে কি- দুনিয়া – নয়ী পীড়ি নয়ে কিচ্ছে’ত ৰাধিকা ৱাগলেৰ চৰিত্ৰত অভিনয় কৰিছে। তেওঁৰ পুত্ৰ সিদ্ধাৰ্থ আচৰেকৰে ভাৰতীয় ৰক-বেণ্ড কালাৰব্লাইণ্ডত ৰাম সম্পথৰ সৈতে লিড গীটাৰ বজাইছিল।

বাসু চেটাৰ্জী পৰিচালিত হিন্দী  ছবি ‘অপনে পৰায়ে’ৰ জৰিয়তে ভাৰতীয়ে অভিনয়ত আত্মপ্ৰকাশ কৰে। এই ছবিখন ১৯১৭ চনৰ শৰৎ চন্দ্ৰ চেটাৰ্জীৰ দ্বাৰা ৰচিত বাংলা উপন্যাস নিস্কৃতিৰ আধাৰত নিৰ্মিত।

## তথ্য সংগ্ৰহ

## বাহ্যিক সংযোগ
* 
শ্ৰেণী:ভাৰতীয় মঞ্চ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মাৰাঠী চলচ্চিত্ৰৰ অভিনেত্ৰী
ইধিকা পাল

**ইধিকা পাল** (; জন্ম: ২ জুলাই ১৯৯৮) এগৰাকী ভাৰতীয় অভিনেত্ৰী। তেওঁ মূলতঃ বঙালী ভাষাৰ ধাৰাবাহিক আৰু চলচ্চিত্ৰসমূহত অভিনয় কৰে। তেওঁ বেছিভাগেই টলিউড আৰু ঢালিউড চলচ্চিত্ৰ উদ্যোগত কাম কৰে। ২০২৪ চনত, তেওঁ একশ্যন নাট্যধৰ্মী ছবি *[[খাদান]]*ত অভিনয়েৰে খ্যাতি লাভ কৰিছিল। ছবিখনত তেওঁ অভিনেতা দেবৰ বিপৰীতে নায়িকাৰ চৰিত্ৰত অভিনয় কৰিছিল।

## শিক্ষা
পালে কলকাতাৰ পাটুলিৰ কে.কে. দাস মহাবিদ্যালয়ৰ পৰা স্নাতক ডিগ্ৰী লাভ কৰিছিল।

## কৰ্মজীৱন
২০২৩ চনত, হিমেল আশ্ৰাফ পৰিচালিত *প্ৰিয়তমা* নামৰ ছবিত অভিনয়েৰে ইধিকা পালে ৰূপালী পৰ্দাত আত্মপ্ৰকাশ কৰিছিল। ২০২৪ চনত, অভিনেতা দেবৰ বিপৰীতে *[[খাদান]]*ত অভিনয়েৰে টলিউডতো অভিষেক ঘটায়। এটা সাক্ষাৎকাৰত তেওঁ উল্লেখ কৰে যে তেওঁ সৰুৰে পৰা দেবৰ ডাঙৰ অনুৰাগী আছিল আৰু তেওঁৰ সৈতে কাম কৰাৰ সৌভাগ্য হ’ব বুলি কেতিয়াও ভবা নাছিল। তেওঁ এই চলচ্চিত্ৰখনৰ বাবে ব্যাপকভাৱে স্বীকৃতি লাভ কৰাৰ লগতে ছবিখনত তেওঁৰ প্ৰাণৱন্ত অভিনয়ো প্ৰশংসিত হৈছিল।

## চলচ্চিত্ৰপুঞ্জী

## দূৰদৰ্শন

### মহালয়া
* নানাৰূপে মহামায়া - দেৱী চামুণ্ডা (জি বাংলা মহালয়া ২০২১)
* সিংহবাহিনী ত্ৰিনয়নী - দেৱী চণ্ডিকা (জি বাংলা মহালয়া ২০২২)
## বঁটা

## তথ্য উৎস

## বাহ্যিক সংযোগ
* 

শ্ৰেণী:জীৱিত ব্যক্তি
শ্ৰেণী:বঙালী ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:বঙালী অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় টেলিভিছন অভিনেত্ৰী
ইজিন আকুডো

**ইজিনে আকুডো আনয়াওহা** (; জন্ম: ১৭ মে' ১৯৯০) এগৰাকী নাইজেৰিয়ান অধিবক্তা আৰু বিউটি কুইন৷
## প্ৰাথমিক জীৱন আৰু শিক্ষা
ইজিনে আকুডো আনয়াওহাৰ জন্ম হৈছিল ১৯৯০ চনৰ ১৭ মে'ত দক্ষিণ-পূব নাইজেৰিয়াৰ ইমো ৰাজ্যত। ইমো ষ্টেটৰ ওৱেৰীৰ ফেডাৰেল গভৰ্ণমেণ্ট গাৰ্লছ কলেজৰ পৰা তেওঁ স্নাতক ডিগ্ৰী লাভ কৰে আৰু আবিয়া ষ্টেট ইউনিভাৰ্চিটিৰ পৰা আইন বিভাগৰ ডিগ্ৰী লাভ কৰে৷ তাৰ পিছত নাইজেৰিয়াৰ দক্ষিণ-পশ্চিম অঞ্চলত অৱস্থিত অগুন ষ্টেটত বাধ্যতামূলক নেচনেল ইউথ চাৰ্ভিচ কৰ্প সম্পূৰ্ণ কৰে। কিছুদিন তেওঁ আইন অধ্যয়ন আৰু অনুশীলন কৰিছিল। 
## কৰ্মজীৱন
২০১৩ চনত আকুডোৱে আন ৩১ গৰাকী প্ৰতিযোগীক পৰাস্ত কৰি মিছ নাইজেৰিয়া সৌন্দৰ্য প্ৰতিযোগিতাত জয়ী হয়। তেওঁ তাৰকা বঁটা লাভ কৰে৷  

২০১৫ চনত আকুডোৱে উকীল হিচাপে নিজৰ কেৰিয়াৰ আৰম্ভ কৰে।আৰু তেওঁৰ বেচৰকাৰী সংস্থাৰ জৰিয়তে ধৰ্ষণ সংকট কেন্দ্ৰ স্থাপন কৰিছিল; নাইজেৰিয়াৰ লাগোছত অৱস্থিত এইট ফাউণ্ডেশ্যন। এটা বেচৰকাৰী আৰু অলাভজনক সংস্থাই মানসিক-সামাজিক পৰামৰ্শ প্ৰদান কৰাত মনোনিৱেশ কৰিছিল। যৌন হিংসাৰ বিৰুদ্ধে প্ৰচাৰ চলোৱাতো তেওঁ সক্ৰিয় হৈ আহিছে।

২০১৮ চনত আকুডোক মিছ নাইজেৰিয়া পেজেণ্টৰ সৃষ্টিশীল সঞ্চালক হিচাপে নিযুক্তি দিয়া হয়। তেওঁ পঞ্জীয়ন বিনামূলীয়া কৰি তুলিছে। লগতে পুৰস্কাৰসমূহো পূৰ্বৰ তুলনাত বিবেচনাযোগ্য৷

## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
শ্ৰেণী:সৌন্দৰ্য প্ৰতিযোগী
শ্ৰেণী:অধিবক্তা
বিবি বাকাৰে-ইউছুফ

**বিবি বাকাৰে-ইউছুফ** (, জন্ম: ১৯৭০) নাইজেৰিয়াৰ লাগোছৰ এজন নাইজেৰিয়ান শিক্ষাবিদ, লেখক আৰু সম্পাদক। ২০০৬ চনত জেৰেমি ৱেইটৰ সৈতে প্ৰকাশন কোম্পানী কাছাভা ৰিপাব্লিক প্ৰেছৰ সহযোগী প্ৰকাশন গোষ্ঠী প্ৰতিষ্ঠা কৰে। ব্যয়সাধ্যতা, স্থানীয় প্ৰতিভা বিচাৰি উলিওৱাৰ প্ৰয়োজনীয়তা আৰু বিকাশৰ প্ৰয়োজনীয়তা আৰু কেৱল ইউৰোপ আৰু আমেৰিকাত সঘনাই উদযাপন কৰা আফ্ৰিকান লেখক প্ৰকাশৰ ওপৰত গুৰুত্ব আৰোপ কৰি কাছাভা ৰিপাব্লিক প্ৰেছৰ সৃষ্টি হৈছিল৷বাকাৰে-ইউছুফ ২০১৯ চনত ৰয়েল ছ'চাইটি অৱ লিটাৰেচাৰৰ সন্মানীয় ফেলো নিৰ্বাচিত হোৱাৰ লগতে ইয়েল ৱৰ্ল্ড ফেলো, ডেচমণ্ড টুটু ফেলো আৰু ফ্ৰেংকফৰ্ট বুক ফেয়াৰ ফেলো হিচাপে নিৰ্বাচিত হয়।

নাইজেৰিয়াৰ লাগোছত জন্মগ্ৰহণ কৰা বিবি বাকাৰে-ইছুফে ১৩ বছৰ বয়সত ইংলেণ্ডলৈ গুচি যায়। লণ্ডন বিশ্ববিদ্যালয়ৰ গোল্ডস্মিথ কলেজত পঢ়িছিল আৰু তাৰ পৰা যোগাযোগ আৰু নৃতত্ত্ব অধ্যয়ন কৰিছিল আৰু ৱাৰউইক বিশ্ববিদ্যালয়ৰ পৰা লিংগ অধ্যয়নত পি এইচ ডি লাভ কৰিছিল।.

## সন্মান
১. ২০১৮ চনৰ ডিচেম্বৰ মাহত সাহিত্যিক ব্লগ ব্ৰিটল পেপাৰে বিবি বাকাৰে-ইউছুফক বছৰৰ আফ্ৰিকান সাহিত্যিক ব্যক্তি হিচাপে বাছি লয়, যিটো বঁটাত "প্ৰদত্ত বছৰত আফ্ৰিকান সাহিত্য প্ৰতিষ্ঠানটোক ধৰি ৰাখিবলৈ পৰ্দাৰ আঁৰত কাম কৰা ব্যক্তিসকলক স্বীকৃতি দিয়া হয়"। ২. ২০১৮ চনত দক্ষিণ আফ্ৰিকাৰ ছ'ৱেট'ত অনুষ্ঠিত হোৱা তৃতীয় আবণ্টু বুক ফেষ্টিভেলত মূল ভাষণ দিবলৈ বাকাৰে-ইউছুফক নিৰ্বাচিত কৰা হৈছিল। ৩. ২০১৯ চনত বাকাৰে-ইউছুফ ৰয়েল ছ'চাইটি অৱ লিটাৰেচাৰৰ সন্মানীয় ফেলো নিৰ্বাচিত হয়।৪. ২০২০ চনত বাকাৰে-ইউছুফে আফ্ৰিকান অধ্যয়নৰ ক্ষেত্ৰখনত ব্যতিক্ৰমী অৱদান আগবঢ়োৱা লোকসকলক শ্ৰদ্ধাঞ্জলি জনোৱা ASAUK "Distinguished Africanist" বঁটা লাভ কৰে।
## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
শ্ৰেণী:লেখিকা
শ্ৰেণী:শিক্ষাবিদ
দুলাৰি কুৰেশি

**দুলাৰি কুৰেশি** (; জন্ম: ২৪ ছেপ্টেম্বৰ ১৯৫০) এগৰাকী ভাৰতীয় শিক্ষাবিদ, শিল্প ইতিহাসবিদ আৰু লেখক। তেওঁ শিল্প, সংস্কৃতি আৰু পৰ্যটন উন্নয়ন আৰু কীৰ্তিচিহ্নসমূহৰ ওপৰত ইয়াৰ প্ৰভাৱৰ ওপৰত ১০০০ৰো অধিক প্ৰবন্ধ লিখিছে। তেওঁ ঔৰংগাবাদৰ ড° বাবাছাহেব আম্বেদকাৰ মাৰাথৱাড়া বিশ্ববিদ্যালয়ৰ পৰ্যটন প্ৰশাসন বিভাগৰ অৱসৰপ্ৰাপ্ত অধ্যাপিকা আৰু সঞ্চালক। তেওঁ ইলোৰা-অজন্তা ঔৰংগাবাদ উৎসৱৰ সাংস্কৃতিক অধ্যক্ষও। তেওঁৰ এক গুৰুত্বপূৰ্ণ অৱদান হ'ল ঔৰংগাবাদৰ ওচৰৰ পিতলখোৰাত শিলালিপিৰ আৱিষ্কাৰ। কুৰেশি ভাৰতীয় পৰ্যটন কংগ্ৰেছৰ (পশ্চিম অঞ্চল) সভাপতি। তেওঁ মহাৰাষ্ট্ৰৰ ঔৰংগাবাদৰ বাসিন্দা।
right|thumb|300x300px|মহাৰাষ্ট্ৰ ৰাজ্য, চেম্বাৰ অৱ কমাৰ্চ, উদ্যোগ আৰু কৃষিৰ দ্বাৰা মহাৰাষ্ট্ৰত পৰ্যটনৰ প্ৰসাৰৰ বাবে লাইফ টাইম এচিভমেণ্ট বঁটা লাভ কৰা অৱস্থাত ড° দুলাৰি কুৰেশি।

## জীৱনী
দুলাৰী কুৰেশ্বী কলা ইতিহাসবিদ, লেখক তথা ইতিহাস বিভাগৰ প্ৰাক্তন মুৰব্বী তথা ঔৰংগাবাদৰ ড° বাবাছাহেব আম্বেদকাৰ মাৰাথৱাদা বিশ্ববিদ্যালয়ৰ জ্যেষ্ঠ অধ্যাপিকা অধ্যাপক ৰমেশ শংকৰ গুপ্তেৰ কন্যা। তেখেতৰ মাতৃ নলিনী গুপ্তে এগৰাকী চিকিৎসক আছিল। 

তেওঁ কলা ইতিহাসত ডক্টৰেট ডিগ্ৰী লাভ কৰিছে; তেওঁৰ থিছিছৰ বিষয় আছিল, 'ঔৰংগাবাদ গুহাৰ কলা আৰু দৃষ্টিভংগী'। তেওঁ সাংবাদিকতাত ডিগ্ৰী আৰু পৰ্যটন বিষয়ত স্নাতকোত্তৰ ডিপ্লমাও লাভ কৰিছে। 

## কাম
right|thumb|মহাৰাষ্ট্ৰৰ ঔৰংগাবাদত থকা ড° দুলাৰি কুৰেশি‍ৰ বাসভৱনত তেওঁৰ সৈতে দেখা পোৱা গৈছে‍ ইতিহাসবিদ উইলিয়াম ডালৰিম্পলক।
দুলাৰি কুৰেশিয়ে‍ শিল্প, ইতিহাস আৰু সাংবাদিকতাৰ ক্ষেত্ৰত অৱদান আগবঢ়াইছে। তেওঁ ২০টাতকৈও অধিক গৱেষণামূলক প্ৰবন্ধ লিখিছে যিবোৰ ৰাষ্ট্ৰীয় পৰ্যায়ত কিতাপ আৰু আলোচনীত প্ৰকাশ পাইছে। গৱেষণামূলক কামৰ উপৰিও প্ৰবন্ধ, বৈশিষ্ট্যপূৰ্ণ কাহিনী, বিখ্যাত ব্যক্তিত্বৰ সাক্ষাৎকাৰ গ্ৰহণ আৰু ৫০০ৰো অধিক প্ৰবন্ধ আৰু অন্যান্য গল্প তেওঁৰ কৃতিত্বত আছে। ঔৰানাগাবাদৰ দুৱাৰত ধাৰাবাহিকভাৱে বহুকেইটা প্ৰবন্ধ আৰু বৈশিষ্ট্যপূৰ্ণ কাহিনী আৰম্ভ কৰিছিল, সিবিলাকৰ বৰ্তমানৰ অৱস্থাই ৰাষ্ট্ৰীয় পৰ্যায়ত মনোযোগ লাভ কৰিছিল। তাতোকৈ ডাঙৰ কথাটো হ’ল স্থানীয় সংস্কৃতি আৰু পৰ্যটনৰ প্ৰচাৰৰ বাবে ড° মৰৱানচিকাৰৰ সৈতে ড° দুলাৰিয়ে বছৰি অনুষ্ঠিত হোৱা ইলোৰা-ঔৰংগাবাদ উৎসৱ আৰম্ভ কৰাৰ প্ৰচেষ্টা চলাইছিল, যাৰ সাংস্কৃতিক অধ্যক্ষও আছিল তেওঁ।

### ইতিহাস
ইতিহাসবিদ হোৱাৰ উপৰিও কুৰেশি এজন ইতিহাসৰ কৰ্মীও। এ এছ আইক পৰিকল্পনা কৰিবলৈ বাধ্য কৰাত আৰু অজন্তা গুহাত কিছুমান শিলৰ বাট্ট্ৰেছিং আৰু ৱাটাৰপ্ৰুফিং কাম কৰাৰ লগতে ইয়াৰ কেইটামান ফ্ৰেস্কোৰ ৰাসায়নিক সংৰক্ষণৰ ক্ষেত্ৰতো তেওঁ মুখ্য ভূমিকা পালন কৰিছিল। কুৰেশি‍, মৰৱঞ্চিকাৰ আৰু ৱালটাৰ স্পিংকেও পূৰ্বতে অজন্তাৰ ৰক্ষণশীলসকলে কৰা ভুলবোৰৰ কথা আঙুলিয়াই দিছিল। তেওঁলোকে মত প্ৰকাশ কৰিছিল যে কেৱল সেইসমূহ দেৱালচিত্ৰসমূহৰহে এএছআই বা অজন্তা গুহা সংৰক্ষণৰ বাবে কাম কৰা আন যিকোনো ৰাষ্ট্ৰীয় বা আন্তঃৰাষ্ট্ৰীয় সংস্থাই যত্ন ল'ব লাগে।

## তথ্যসূত্ৰ

শ্ৰেণী:বিংশ শতিকাৰ ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
ডলী আহলুৱালিয়া

** ডলী আহলুৱালিয়া ** () এগৰাকী ভাৰতীয় অভিনেত্ৰী আৰু সাজ-পোছাক ডিজাইনাৰ। ২০০১ চনত তেওঁ সাজ-পোছাকৰ ডিজাইনৰ বাবে সংগীত নাটক একাডেমী বঁটা আৰু লগতে তিনিটা ফিল্মফেয়াৰ আৰু তিনিটা ৰাষ্ট্ৰীয় চলচ্চিত্ৰ বঁটা লাভ কৰিছে। ৰাষ্ট্ৰীয় চলচ্চিত্ৰ বঁটাৰ ভিতৰত আছে- বেণ্ডিট কুইন (১৯৯৩) আৰু হাইদৰৰ (২০১৪) বাবে শ্ৰেষ্ঠ সাজ-পোছাক ডিজাইন বঁটা আৰু বিকি ড'নাৰৰ (২০১২) বাবে শ্ৰেষ্ঠ সহযোগী অভিনেত্ৰী বঁটা।
## কৰ্মজীৱন
১৯৭৯ চনত স্নাতক ডিগ্ৰী লাভ কৰা ৰাষ্ট্ৰীয় নাট্য বিদ্যালয়ৰ প্ৰাক্তন ছাত্ৰী অহলুৱালিয়াই থিয়েটাৰৰ বাবে সাজ-পোছাক ডিজাইন কৰি নিজৰ কেৰিয়াৰ আৰম্ভ কৰিছিল। ইয়াৰ পিছত তেওঁ ১৯৯৩ চনত শেখৰ কাপুৰৰ বেণ্ডিট কুইনৰ সৈতে চলচ্চিত্ৰ কেৰিয়াৰ আৰম্ভ কৰে আৰু এই ছবিখনে শ্ৰেষ্ঠ সাজ-পোছাক ডিজাইনৰ প্ৰথমটো ৰাষ্ট্ৰীয় চলচ্চিত্ৰ বঁটা তেওঁলৈ কঢ়িয়াই আনে। ইয়াৰ পিছত তেওঁ বিশাল ভৰদ্বাজৰ দৰে উল্লেখনীয় পৰিচালকৰ দ্য ব্লু আম্ব্ৰেলা (২০০৫), ওমকাৰা (২০০৬), ব্লাড ব্ৰাদাৰ্ছ (২০০৭), কামিনী (২০০৯) আৰু হাইদৰত (২০১৪) আৰু দীপা মেহতাৰ ৱাটাৰ (২০০৫) আৰু মিডনাইটছ চিলড্ৰেনত (২০১২) পোচাক ডিজাইন কৰে। বলীউডৰ মূলসুঁতিৰ ছবিৰ সৈতে কাম কৰাৰ উপৰিও লাভ আজ কাল (২০০৯), লভ শুভ তে চিকেন খুৰানা (২০১২) আৰু ৰাকেশ ওমপ্ৰকাশ মেহৰাৰ ভাগ মিলখা ভাগতো (২০১৩) কাম কৰে।

## তথ্য সংগ্ৰহ

## বাহ্যিক সংযোগ
* 
* 

শ্ৰেণী:সংগীত নাটক একাডেমী বঁটা বিজয়ী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:পাঞ্জাবী চলচ্চিত্ৰৰ অভিনেত্ৰী
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:শ্ৰেষ্ঠ বেশভূষাৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
বেজবৰুৱা-বিষয়ক ৰচনাপঞ্জী

**বেজবৰুৱা-বিষয়ক ৰচনাপঞ্জী** (২੦১৩, ইংৰাজী: *Bezbaroa-Bishayak Rachanapanji*) লক্ষ্মীনাথ বেজবৰুৱাৰ বিষয়ে বিভিন্নজনে লিখা ৰচনা আৰু গ্ৰন্থৰ লগতে বেজবৰুৱাই নিজে লিখা ৰচনা আৰু গ্ৰন্থৰ পঞ্জী৷ গ্ৰন্থখনৰ সম্পাদক নগেন শইকীয়া৷ প্ৰকাশক ডিব্ৰুগড় বিশ্ববিদ্যালয়ৰ প্ৰকাশন শাখা৷

## বিষয়বস্তু
গ্ৰন্থখনত আধুনিক অসমীয়া ভাষা-সাহিত্যৰ ক্ষেত্ৰখনৰ এক প্ৰভাৱশালী ব্যক্তিত্ব লক্ষ্মীনাথ বেজবৰুৱা(১৮৬৪-১৯৩৮)ৰ জীৱন আৰু সাহিত্যকৃতিৰ বিষয়ে বিভিন্নজনে লিখা ৰচনা আৰু গ্ৰন্থৰ এখন তালিকা সন্নিৱিষ্ট হৈছে৷ লগতে পৰিশিষ্টত বেজবৰুৱাই নিজে লিখা ৰচনা আৰু গ্ৰন্থসমূহৰ পঞ্জী সন্নিৱিষ্ট কৰা হৈছে৷ গ্ৰন্থখনৰ মূল অংশটো চাৰিটা ভাগত সজোৱা হৈছে৷ সেয়া হ’ল: ‘বেজবৰুৱা-বিষয়ক গ্ৰন্থপঞ্জী’, ‘বেজবৰুৱা-বিষয়ক ৰচনাপঞ্জী (সম্পাদিত গ্ৰন্থত সন্নিৱিষ্ট)’, ‘বেজবৰুৱা-বিষয়ক ৰচনাপঞ্জী (কাকত-আলোচনী-গ্ৰন্থত প্ৰকাশিত)’, ‘বেজবৰুৱাক কেন্দ্ৰ কৰি ৰচিত গ্ৰন্থপঞ্জী’, ‘বেজবৰুৱাৰ ৰচনাশৈলীৰ আৰ্হিত ৰচিত গ্ৰন্থপঞ্জী’ আৰু ‘বেজবৰুৱা-বিষয়ক পিএইচ-ডি গৱেষণাপত্ৰ’৷ গ্ৰন্থখনৰ আগকথা লিখিছে ডিব্ৰুগড় বিশ্ববিদল্যায়ৰ তদানীন্তন উপাচাৰ্য অলক কুমাৰ বুঢ়াগোঁহায়ে৷ নিজৰ পাতনিত সম্পাদক নগেন শইকীয়াই কোৱা অনুসৰি অসমীয়া ভাষাত বেজবৰুৱাৰ ৰচনাপঞ্জী বিষয়ক এইখনেই প্ৰথম গ্ৰন্থ৷

## প্ৰকাশন ইতিহাস
গ্ৰন্থখন ২੦১৩ চনত ডিব্ৰুগড় বিশ্ববিদল্যায়ৰ প্ৰকাশন শাখাই  লক্ষ্মীনাথ বেজবৰুৱাৰ ডেৰশ বছৰীয়া জন্ম জয়ন্তী উপলক্ষে গ্ৰন্থখন প্ৰকাশ কৰে৷ ২੦১২ চনত স্থাপিত প্ৰকাশন শাখাটোৱে প্ৰকাশ কৰা এইখনেই প্ৰথম গ্ৰন্থ৷

## তথ্যসূত্ৰ
শ্ৰেণী:অসমীয়া গ্ৰন্থ
অৰুন্ধতী বিৰমণি

**অৰুন্ধতী বিৰমণি‍** (; জন্ম ১৯৫৭) এগৰাকী ভাৰতীয় ইতিহাসবিদ। ১৯৯২ চনলৈকে তেওঁ দিল্লী বিশ্ববিদ্যালয়ৰ ইতিহাস বিভাগৰ অধ্যাপক আছিল। তেওঁ মাৰ্চেইলৰ ইক’ল ডেছ হ’টছ এটুডছ এন চাইন্সেছ ছ’চিয়েলছত অধ্যাপনা কৰে। তেওঁ জিন বাউটিয়েৰৰ সৈতে বিয়েনালে ইউৰোপিয়ান ডি হিষ্ট’ৰ লোকেলৰ সহ-প্ৰতিষ্ঠাপক। 

## জীৱনী
১৯৫৭ চনৰ ২৬ জুনত নতুন দিল্লীত অৰুন্ধতী বিৰমণিৰ জন্ম। তেওঁ স্কুলীয়া শিক্ষা দিল্লীৰ লেডী ইৰউইন স্কুল আৰু কনভেণ্ট অৱ জিছুছ এণ্ড মেৰীৰ পৰা গ্ৰহণ কৰিছিল। ইন্দ্ৰপ্ৰস্থ মহাবিদ্যালয়ৰ পৰা ইতিহাস বিষয়ত স্নাতক ডিগ্ৰী লাভ কৰে। দিল্লী বিশ্ববিদ্যালয় ছাত্ৰ হিচাপে ১৯৮১ চনত তেওঁ পেৰিছৰ চৰবনত ফৰাচী ইতিহাসত পিএইচ.ডি.ৰ গৱেষণা-পত্ৰ প্ৰস্তুত কৰিবলৈ ফৰাচী ফেল'শ্বিপ লাভ কৰিছিল। কলেজ ডি ফ্ৰান্সৰ অধ্যাপক মৰিছ এগুলহনৰ তত্ত্বাৱধানত তেওঁ পুনৰুদ্ধাৰৰ পাছত আৰু ১৮৪৮ চনত দ্বিতীয় গণৰাজ্যৰ অধীনত পুৰুষৰ সৰ্বজনীন ভোটাধিকাৰ স্থাপনৰ পূৰ্বে ফৰাচী গ্ৰাম্য সমাজৰ ৰাজনীতিকৰণৰ বিষয়ে তেওঁ অধ্যয়ন কৰে। ১৯৮৪ চনৰ ছেপ্টেম্বৰ মাহত তেওঁ তেওঁৰ থিছিছৰ সমৰ্থনত থিয় হয়। ১৯৯১ চনত তেওঁ *[[:fr:Jean Boutier|জিন বুটিয়েৰ]]ৰ সৈতে* বিবাহপাশ আৱদ্ধ হয় আৰু ফ্ৰান্সলৈ যায়গৈ‍। তেওঁ মাধৱী মুদগল সৈতে ওডিছি নৃত্য অধ্যয়ন কৰিছিল। 

## শৈক্ষিক কেৰিয়াৰ
জিছুছ এণ্ড মেৰী কলেজত শিক্ষকতা আৰম্ভ কৰি পাছলৈ তেওঁ দিল্লী বিশ্ববিদ্যালয়ত অধ্যাপনা কৰে। তেওঁ স্কুল অৱ কৰেস্পণ্ডেন্স কোৰ্চৰ ইতিহাস বিভাগৰ মুৰব্বী আছিল আৰু তাত তেওঁ প্ৰাপ্তবয়স্ক শিক্ষা আৰু দূৰৱৰ্তী শি‍ক্ষাৰ পাঠদানত অংশগ্ৰহণ কৰিছিল। তাৰ পাছত তেওঁ ইতিহাস বিভাগত ইউৰোপীয় ইতিহাসৰ ৰিডাৰ হিচাপে আধুনিক ফৰাচী আৰু ইউৰোপীয় ইতিহাস বিষয়ত অধ্যাপনা কৰিছিল। মাৰ্চেইলত তেওঁ ইউনিভাৰ্চিটি পল চেজান, ইউৰোমেড-মাৰ্চাইল বিজনেছ স্কুল আৰু ইক'ল ডেছ হ'টছ ইটুডছ এন চাইন্সেছ ছ'চিয়েলেছত অধ্যাপনা কৰিছিল। তেতিয়াৰ পৰাই তেওঁৰ গৱেষণাই ভাৰতৰ ঔপনিৱেশিক যুগ বিশেষকৈ কুৰি‍ শতিকাৰ ওপৰত গুৰুত্ব আৰোপ কৰিছিল; ভাৰতীয় সমাজৰ বৰ্তমানৰ পৰিৱৰ্তনৰ তেওঁ বিশ্লেষকও। তেওঁৰ শেহতীয়া কামে ভাৰতত একেধৰণৰ নাগৰিক সংহিতাৰ ধাৰণাটোৰ ওপৰত গুৰুত্ব আৰোপ কৰিছে। ইনষ্টিটিউট অৱ কমনৱেলথ ষ্টাডিজৰ এখন সন্মিলনত তেওঁৰ কৰ্মৰাজি উপস্থাপন কৰে। 

সামূহিক গ্ৰন্থ আৰু বৈজ্ঞানিক আলোচনীত (ইংলেণ্ড, ফ্ৰান্স আৰু ইটালী) কেইবাখনো কিতাপ আৰু বহুতো গৱেষণা পত্ৰ প্ৰকাশ কৰিছে। )। তেওঁ বিভিন্ন বিশ্ববিদ্যালয় আৰু শৈক্ষিক প্ৰতিষ্ঠানত (পেৰিছ, ইথাকা (আমেৰিকা), লণ্ডন, বাৰ্লিন, ব'ল'গনা, ফ্ল'ৰেন্স, নতুন দিল্লী, নিউয়ৰ্ক ইত্যাদিত) ঔপনিৱেশিক ভাৰতীয় ইতিহাসৰ বিষয়ে বক্তৃতা প্ৰদান কৰিছে। )। তেওঁ মাৰ্চেইৰ চেণ্টাৰ নৰবাৰ্ট এলিয়াছৰ গৱেষণা সহযোগী।

বিৰমণি ২০০০ চনৰ পৰা ভাৰত-ফৰাচী আন্তঃসাংস্কৃতিক প্ৰশিক্ষণৰ বিশেষজ্ঞতাৰে পৰামৰ্শদাতাৰ কামত নিয়োজিত হৈ আছে। তেওঁ "এছ'চিয়েশ্যন পোৰ লে প্ৰগ্ৰেছ ডু মেনেজমেণ্ট"ৰ এগৰাকী স্বীকৃত বিশেষজ্ঞ। তেওঁ ভাৰতীয় দৃষ্টিকোণৰ পৰা কৰ্পৰেট সামাজিক দায়ৱদ্ধতা (চিএছআৰ)ৰ প্ৰতি আগ্ৰহী।

## তথ্যসূত্ৰ

শ্ৰেণী:একবিংশ শতিকাৰ ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
অলুফুংকে বাৰুৱা

**অলুফুংকে বাৰুৱা** () লিংগ, ৰাজহুৱা নীতি আৰু শাসনৰ ওপৰত গুৰুত্ব আৰোপ কৰা নাইজেৰিয়াৰ এগৰাকী লৈংগিক উন্নয়নৰ অনুশীলনকাৰী, নাৰীবাদী আৰু ৰাজহুৱা বক্তা। দুটা দশকৰো অধিক সময় ধৰি তেওঁ নাইজেৰিয়াৰ সামাজিক নীতি আৰু সংস্কাৰৰ ক্ষেত্ৰত চৰকাৰ, নাগৰিক সমাজ আৰু আন্তঃৰাষ্ট্ৰীয় উন্নয়ন অংশীদাৰৰ সৈতে কাম কৰি আগবাঢ়ি আহিছে।

বাৰুৱাই আবুজা বিশ্ববিদ্যালয় (বি এছ চি) আৰু নাইজেৰিয়া বিশ্ববিদ্যালয়, নছুকা (এম বি এ)ত শিক্ষা গ্ৰহণ কৰিছিল আৰু ইষ্ট এংলিয়া বিশ্ববিদ্যালয় আৰু ইয়ৰ্ক বিশ্ববিদ্যালয়ত লিংগ, ৰাজহুৱা নীতি আৰু পৰিচালনাৰ অধিক পাঠ্যক্ৰম সম্পূৰ্ণ কৰিছিল। ২০২২ চনত ছাচেক্স বিশ্ববিদ্যালয়ৰ পৰা দুৰ্নীতি আৰু শাসন বিষয়ত এম এ ডিগ্ৰী লাভ কৰে।

নাইজেৰিয়াৰ কৌশলগত ৰাজনৈতিক, সামাজিক আৰু অৰ্থনৈতিক পদবীত মহিলাসকলক অন্তৰ্ভুক্ত কৰাৰ পোষকতা কৰাৰ বাবে বাৰুৱা খ্যাত।২০০০ চনৰ পৰা ২০১৫ চনলৈকে তেওঁ বন্ধ হৈ যোৱা ৰাষ্ট্ৰীয় দৰিদ্ৰতা নিৰ্মূলকৰণ কাৰ্যসূচীৰ কাৰ্যসূচী বিষয়া, এমডিজিৰ ওপৰত ৰাষ্ট্ৰপতিৰ জ্যেষ্ঠ বিশেষ সহায়কৰ কাৰ্যালয়ত লিংগ উপদেষ্টা, আৰু যোগাযোগ প্ৰযুক্তি মন্ত্ৰালয়ৰ গৱেষণা, নীতি আৰু পৰিকল্পনাৰ কাৰিকৰী সহায়িকা হিচাপে কাম কৰিছিল। ২০১৫ চনত তেওঁক নাইজেৰিয়ান মহিলা ট্ৰাষ্ট ফাণ্ড নাইজেৰিয়ান উইমেন ট্ৰাষ্ট ফাণ্ডৰ মুখ্য কাৰ্যবাহী বিষয়া হিচাপে নিযুক্তি দিয়া হয় – নাইজেৰিয়াৰ ৰাজনীতি আৰু সিদ্ধান্ত গ্ৰহণৰ ক্ষেত্ৰত মহিলাসকলৰ বাবে কাৰিকৰী আৰু আৰ্থিক সম্পদ, য'ত তেওঁ আয়ছা অছ'ৰীৰ পিছত কৌশলগত দৃষ্টিভংগী নিৰ্ধাৰণ আৰু সম্পদ সংগঠিত কৰে। নাইজেৰিয়ান মহিলা ট্ৰাষ্ট ফাণ্ডৰ চিইঅ'ৰ ভূমিকা গ্ৰহণ কৰাৰ পূৰ্বে তেওঁ ২০১১ চনৰ পৰা ২০১৫ চনলৈকে ফাণ্ডটোৰ পৰিচালনা সমিতিৰ সদস্য হিচাপে কাৰ্যনিৰ্বাহ কৰিছিল। আৰু ২০১৮ চনত আমিনা ছালিহুৰ পিছত পৰিচালনা সমিতিৰ সহ-সভাপতি হিচাপে নিযুক্তি লাভ কৰে। সেই বছৰতে তেওঁ আমেৰিকাৰ আন্তৰ্জাতিক উন্নয়ন সংস্থা (USAID) / নাইজেৰিয়াত তেওঁলোকৰ শান্তি আৰু গণতান্ত্ৰিক শাসন কাৰ্যালয়ত নাগৰিক সমাজ আৰু সংবাদ মাধ্যম বিশেষজ্ঞ হিচাপে যোগদান কৰে।
## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
জয় ইছি বেৱাজী

**জয় ইছি বেৱাজী** (; জন্ম: ৮ জুন, ১৯৭৭) এগৰাকী নাইজেৰিয়ান ৰচনাকাৰ, চিত্ৰনাট্যকাৰ, নাট্যকাৰ, নতুন সংবাদ মাধ্যমৰ উদ্যোগী আৰু সামাজিক পৰিক্ৰমা কৰ্মী। তেওঁৰ লেখা আৰু নাটকসমূহ সাংস্কৃতিক অনুপযুক্ততা আৰু ধৰ্মীয় বিজুতিৰ ওপৰত কেন্দ্ৰিত হৈ আহিছে। তেওঁ নাৰীবাদী বুলি পৰিচয় দিয়ে, ৰাজহুৱা বিষয়ত তেওঁৰ দৃষ্টিভংগীয়ে তেওঁক সংবাদ মাধ্যমে "আধুনিক নিৰ্ভীক নাৰীবাদী" বুলি অভিহিত কৰিবলৈ বাধ্য কৰাইছে।

বেৱাজীয়ে কাংকন বডাগ্ৰীৰ লাগোছ ষ্টেট মডেল কলেজত হাইস্কুলীয়া শিক্ষা লাভ কৰিছিল। ইবাদানৰ *দ্য পলিটেকনি*কত গণ যোগাযোগ বিষয়ত তেওঁ অধ্যয়ন কৰিছিল। তাৰ পিছত তেওঁ সংবাদ মাধ্যমত কেৰিয়াৰ গঢ়িবলৈ লয়।

তেওঁৰ বিবাহ বিচ্ছেদ হৈছে। ২০১৬ চনৰ এটা সাক্ষাৎকাৰত তেওঁ কৈছিল যে "তেওঁ অকলে ভাল কাম কৰে"।

বেৱাজী হেপেনিংছ ৰেডিঅ’ৰ পৰিচালন সঞ্চালক আছিল আৰু *হেপেনিংছ* আলোচনীৰ সম্পাদক আছিল। ইয়াৰ পূৰ্বে তেওঁ জেনেভিভ আলোচনীৰ পৰিচালন সম্পাদক আছিল। নাইজেৰিয়াৰ সমাজত নাৰীবাদ, যৌনতাবাদ আৰু নাৰীবিদ্বেষক কেন্দ্ৰ কৰি গঢ় লৈ উঠা *দ্য কনভাৰ্চেচন*ৰ প্ৰৱৰ্তক। ২০১৬ চনত তেওঁ ছোৱালী-শিশুৰ আশে-পাশে থকা বিষয়সমূহৰ ওপৰত ৰাষ্ট্ৰসংঘক সম্বোধন কৰে। বেৱাজী নাইজেৰিয়ানসকলৰ মাজত ধৰ্মীয় পদ্ধতিৰ জনপ্ৰিয়তাৰ সমালোচক৷ তেওঁ শেষ ফলাফলক "দুৰ্বল, আত্মকেন্দ্ৰিক আৰু স্পষ্টভাৱে মোহময়ী" নাগৰিকৰ সৃষ্টি বুলি বৰ্ণনা কৰিছে। তেওঁ আৰু আগবাঢ়ি গৈ ধৰ্ম যে কাল্পনিক পৰিৱেশত সাময়িক সন্তুষ্টি প্ৰদানৰ এক মাত্ৰ আহিলা বুলি সমৰ্থন কৰিছিল। তেওঁৰ এই মন্তব্যক বহুতে সমালোচনা কৰিছিল, য'ত ৱাইনাইজাৰ মাৰ্ক এন্থনী অছুচুকুৱেও কৈছিল যে তেওঁ নিজৰ ব্যৱসায়ত গুৰুত্ব দিব লাগে৷ তেওঁ হেলেলুজা চেলেঞ্জ বনাম জয় ইছি বেৱাজি চেলেঞ্জ শীৰ্ষক এটা প্ৰবন্ধত এই বিষয়ে আলোকপাত কৰিছিল।
## তথ্যসূত্ৰ
শ্ৰেণী:নাইজেৰিয়াৰ মহিলা অধিকাৰ কৰ্মী
লেডী হেৰিয়েট একলেণ্ড

**লেডী খ্ৰীষ্টিয়ান হেনৰিটা কেৰ'লিন একলেণ্ড** (জন্ম নাম: ফক্স-ষ্ট্ৰেংগৱেজ; ৩ জানুৱাৰী ১৭৫০ – ২১ জুলাই ১৮১৫) এগৰাকী ব্ৰিটিছ সম্ভ্ৰান্ত মহিলা আৰু দিনলিপি লিখোঁতা আছিল। স্বামীৰ লগত ব্ৰিটিছ উত্তৰ আমেৰিকালৈ গৈছিল আৰু ব্যক্তিগত সাহসৰ বাবে তেওঁ বিখ্যাত হৈ পৰিছিল। নিউয়ৰ্ক ৰাজ্যৰ চাৰাটোগা স্মৃতিসৌধৰ দ্বিতীয় মহলাৰ এটা ব্ৰঞ্জৰ ৰিলিফত তেওঁক স্মৰণ কৰা হয়। 

## প্ৰাথমিক জীৱন
তেওঁ জীৱন আৰম্ভ কৰিছিল ষ্টিফেন ফক্স-ষ্ট্ৰেংগৱেজ (তেতিয়াৰ বেৰন ইলচেষ্টাৰ) আৰু তেওঁৰ পত্নী প্ৰাক্তন এলিজাবেথ হৰ্নাৰৰ কন্যা দ্য অনাৰেবল খ্ৰীষ্টান হেনৰিটা কেৰ'লিন "হেৰিয়েট" ফক্স-ষ্ট্ৰেংগৱেজ হিচাপে। যেতিয়া তেওঁৰ পিতৃক তেওঁৰ আৰ্লডমলৈ উন্নীত কৰা হয়, তেতিয়া হেৰিট "লেডী হেৰিট ফক্স-ষ্ট্ৰেংগৱেজ" হৈ পৰে। ছামাৰচেটৰ কিলমিংটনত জন্মগ্ৰহণ কৰা হেৰিয়েটে ১৭৫০ চনৰ ১৬ জানুৱাৰীত লণ্ডনৰ পিকাডিলিৰ ছেইণ্ট জেমছত বাপ্তিস্ম লয়। তেওঁৰ দ্বিতীয় ভতিজা ভায়েক আছিল ব্ৰিটিছ ৰাজনীতিবিদ চাৰ্লছ জেমছ ফক্স আৰু তেওঁৰ পৰিয়ালটো আছিল হুইগ অভিজাত মহলৰ অংশ।
## বিয়া আৰু পৰিয়াল
১৭৭০ চনত বিশ বছৰ বয়সত তেওঁ ৭ম বেৰনেট আৰু এলিজাবেথ ডাইকৰ পুত্ৰ ছাৰ থমাছ ডাইক একলেণ্ডৰ লগত স্পেচিয়েল মেৰেইজ এক্টৰ অধীনত বিবাহপাশত আবদ্ধ হয়। বিবাহৰ পিছত ছাৰ থমাছে দম্পতীহালক ডালভাৰ্টনৰ পিক্সটন আৰু টাউণ্টনৰ ওচৰৰ টেটনত দুখন ছামাৰচেট ইষ্টেট উপহাৰ দিছিল। লেডী হেৰিয়েট আৰু তেওঁৰ স্বামীৰ দুটা সন্তান আছিল:
## আমেৰিকাৰ স্বাধীনতা যুদ্ধ
আমেৰিকাৰ স্বাধীনতা যুদ্ধৰ সময়ত লেডী হেৰিয়েটে তেওঁৰ স্বামীৰ সৈতে ক্যুবেক প্ৰভিন্স আৰু *থাৰ্টিন কলনী* নামৰ উত্তৰ আমেৰিকাত থকা তেৰটা বৃটিছ কলনীলৈ যাত্ৰা কৰিছিল যেতিয়া তেওঁ ২০ নং ৰেজিমেণ্ট অৱ ফুটৰ কমাণ্ডাৰ আছিল। ছাৰাটোগাৰ যুদ্ধৰ সময়ত লেডী হেৰিটৰ স্বামী জন দুয়ো ভৰিৰ গুলীত আঘাতপ্ৰাপ্ত হয় আৰু তেওঁক যুদ্ধবন্দী হিচাপে বন্দী কৰা হয়। লেডী হেৰিয়েটে—এইখিনিতে কেইবামাহৰো গৰ্ভৱতী—নাৱেৰে হাডছন নদী পাৰ হৈ তেওঁৰ দাসী, এজন সামৰিক চেপলিন আৰু জনৰ ভেলেটৰ সৈতে তেওঁৰ সৈতে বন্দীত্বত সংগদান কৰি তেওঁক সু-স্বাস্থ্যৰ বাবে আলপৈচান ধৰিছিল। জনৰ স্বাস্থ্য তেওঁৰ কঠোৰ শুশ্ৰূষাৰ ফলত উন্নতি ঘটিছিল। আমেৰিকাৰ স্বাধীনতা যুদ্ধত ব্ৰিটেইনৰ পৰাজয়ত হতচকিত হৈ পৰা ব্ৰিটিছ প্ৰেছে তেওঁৰ এই কাৰ্যক সাহসী আৰু বীৰত্বপূৰ্ণ বুলি প্ৰশংসা কৰিছিল। পিছৰ বছৰ তেওঁলোক ইংলেণ্ডলৈ উভতি যায় আৰু ১৭৭৮ চনৰ ৩১ অক্টোবৰত এক্সম’ৰৰ ওচৰৰ ডালভাৰ্টনৰ পিক্সটন পাৰ্কত কৰ্ণেল একলেণ্ডৰ মৃত্যু হয়।

লেডী হেৰিয়েটে এজন ছদ্মনামী লেখক (সম্ভৱতঃ তেওঁৰ স্বামীৰ ভেলেট বা সামৰিক চেপলিন)ৰ সৈতে যৌথভাৱে এখন আলোচনী লিখিছিল, যিখন পিছলৈ দ্য একলেণ্ড জাৰ্নেল নামেৰে প্ৰকাশ কৰা হৈছিল। লেডী হেৰিট আৰু তেওঁৰ স্বামীৰ কোম্পানীয়ে ব্ৰিটেইনৰ পৰা জাহাজেৰে কানাডাত অৱতৰণ কৰাৰ সময়ত সামৰিক অভিযানৰ বিষয়ে জাৰ্নেলখনে বৰ্ণনা কৰিছিল আৰু জনক বন্দী কৰাৰ কিছু সময়ৰ পিছতে শেষ হৈছিল। জাৰ্নেলখনৰ এটা চূড়ান্ত প্ৰৱেশত বৰ্ণনা কৰা হৈছে যে কেনেকৈ "এই জাৰ্নেলৰ লেখকক যুদ্ধবিৰতিৰ পতাকা লৈ শত্ৰু শিবিৰলৈ পঠিওৱা হৈছিল", লেডী হেৰিট আৰু তেওঁৰ দলটোৱে কেতিয়া জনৰ লগত বন্দীত্বত যোগদান কৰিছিল সেই বিষয়ে বৰ্ণনা কৰা হৈছে।
## বৈধৱ্য আৰু মৃত্যু
১৭৭৮–১৮১৫ চনত লেডী হেৰিয়েটে পিক্সটন পাৰ্কত থাকি বৰ্তমান লেডী হেৰিট একলেণ্ডছ ড্ৰাইভ নামেৰে জনাজাত লেনখন নিৰ্মাণ কৰিছিল যাতে তেওঁৰ কন্যা এলিজাবেথ, কাউণ্টেছ অৱ কাৰ্নাৰভন, উইভেলিস্কমবৰ ওচৰত বাস কৰা ঠাইৰ সৈতে সংযোগ স্থাপন কৰিব পাৰে।
১৭৯৯ চনত লেডী হেৰিয়েটে ছামাৰচেটৰ ক্ৰীচ চেণ্ট মাইকেলত থকা চাৰ্লটন হাউচত থকা নিজৰ সম্পত্তি কুমব পৰিয়ালক বিক্ৰী কৰে।
লেডী হেৰিয়েটে ছামাৰচেটত টেটন হাউচ পুনৰ নিৰ্মাণ কৰে আৰু ৬৫ বছৰ বয়সত তেওঁৰ মৃত্যু হয়।

## তথ্য সূত্ৰ

শ্ৰেণী:বৃটিছ মহিলা
শ্ৰেণী:নাৰী
কুণ্ডলিনী

**কুণ্ডলিনী** (সংস্কৃত: कुण्डलिनी, ৰোমানীকৃত: kuṇḍalinī; আক্ষৰিক অৰ্থ: 'কুণ্ডলীবদ্ধ সৰ্প') হিন্দু ধৰ্মত বৰ্ণনা কৰা অনুসৰি মেৰুদণ্ডৰ গুৰিৰ অংশ মূলাধাৰত অৱস্থিত শক্তিৰ নাৰী স্বৰূপ (বা শক্তি) বুলি বিশ্বাস কৰা হয়। শৈৱ তন্ত্ৰৰ এয়া এক গুৰুত্বপূৰ্ণ ধাৰণা৷ এই ধাৰণাত কুণ্ডলিনীক দেৱীৰ ঐশ্বৰিক নাৰী শক্তি বা নিৰাকাৰ দিশৰ সৈতে জড়িত শক্তি বুলি বিশ্বাস কৰা হয়। শৰীৰত থকা এই শক্তিক তান্ত্ৰিক অনুশীলনৰ দ্বাৰা কৰ্ষণ কৰি জাগ্ৰত কৰিলে আধ্যাত্মিক মুক্তিৰ সূচনা হয় বুলি বিশ্বাস কৰা হয়। কুণ্ডলিনী শক্তিবাদৰ পৰম সত্তা পাৰ্বতী বা আদি পৰাশক্তি, আৰু ভৈৰৱী তথা কুব্জিকা দেৱীৰ সৈতে জড়িত। ইয়াৰ লগত জড়িত পদ্ধতিসমূহৰ লগতে এই শব্দটো নৱম শতিকাত হঠযোগত গ্ৰহণ কৰা হয়। তেতিয়াৰ পৰাই ইয়াক হিন্দু ধৰ্মৰ অন্যান্য ৰূপৰ লগতে আধুনিক আধ্যাত্মিকতা আৰু নতুন যুগৰ চিন্তাধাৰাত গ্ৰহণ কৰা হৈছে।

বিভিন্ন পদ্ধতিৰ দ্বাৰা কুণ্ডলিনী জাগৰণ হয় বুলি কোৱা হয়। ধ্যান, প্ৰাণায়াম, আসনৰ অভ্যাস আৰু মন্ত্ৰ জপ আদি যোগৰ বহুতো ব্যৱস্থাই কুণ্ডলিনীক জগাই তোলাৰ ওপৰত গুৰুত্ব আৰোপ কৰা হয়। কুণ্ডলিনী যোগ হিন্দু ধৰ্মৰ শক্তি আৰু তন্ত্ৰ বিদ্যাৰ দ্বাৰা প্ৰভাৱিত। মন্ত্ৰ, তন্ত্ৰ, যন্ত্ৰ, আসন বা ধ্যানৰ নিয়মীয়া অনুশীলনৰ জৰিয়তে কুণ্ডলিনী শক্তিৰ জাগৰণৰ ওপৰত গুৰুত্ব দিয়াৰ পৰাই ইয়াৰ নাম লোৱা হৈছে। যেতিয়া কুণ্ডলিনী স্বতঃস্ফূৰ্তভাৱে বা নিৰ্দেশনা অবিহনে জাগ্ৰত হয় তেতিয়া ই কুণ্ডলিনী লক্ষণৰ সৃষ্টি কৰিব পাৰে যিটো কেতিয়াবা মনোৰোগ হিচাপেও দেখা দিয়ে।

## ব্যুৎপত্তি
কুণ্ডলিনীৰ ধাৰণা উপনিষদত (খ্ৰীষ্টপূৰ্ব নৱম – সপ্তম শতিকা) উল্লেখ কৰা হৈছে। সংস্কৃত বিশেষণ কুণ্ডলিনৰ অৰ্থ হৈছে "বৃত্তাকাৰ, বাৰ্ষিক"। দ্বাদশ শতিকাৰ ৰাজতৰংগিনী বুৰঞ্জীত ইয়াক "সাপ" ("কুণ্ডলী") অৰ্থত বিশেষ্য হিচাপে উল্লেখ কৰা হৈছে। মহাভাৰতত কুণ্ড ("বাটি, জল-পাত্ৰ") নামৰ এটা নাগৰ উল্লেখ পোৱা যায়। অষ্টম শতিকাৰ তন্ত্ৰসদ্ভৱ তন্ত্ৰত কুণ্ডলী শব্দটো ব্যৱহাৰ কৰা হৈছে, যাক ডেভিদ গৰ্ডন হোৱাইটে "যাৰ আকৃতি আঙঠিৰ দৰে" বুলি উল্লেখ কৰিছিল।

তান্ত্ৰিক আৰু শক্তি ধৰ্মত একাদশ শতিকাৰ পৰাই শাৰদাতিলকত কুণ্ডলী শব্দটো প্ৰায়ে দুৰ্গা দেৱীৰ নাম হিচাপে ব্যৱহাৰ কৰা দেখা যায়। পঞ্চদশ শতিকাৰ সময়ছোৱাত হঠযোগত ইয়াক কাৰিকৰী শব্দ হিচাপে গ্ৰহণ কৰা হয়, আৰু ষোড়শ শতিকাৰ ভিতৰত যোগ উপনিষদত ইয়াৰ বহুল ব্যৱহাৰ হয়। একনাথ ইশ্বৰনে এই শব্দটোক "কুণ্ডলীযুক্ত শক্তি" বুলি উল্লেশ কৰিছে, এই শক্তি সাধাৰণতে মেৰুদণ্ডৰ গুৰিতে থাকে, যাক "তাত সাপৰ দৰে কুণ্ডলীবদ্ধ" বুলি বৰ্ণনা কৰা হৈছে।

## তথ্য সংগ্ৰহ

শ্ৰেণী:হিন্দু ধৰ্ম
শ্ৰেণী:শাক্তধৰ্ম
মাৰ্গাৰেট ইডা বালফ’ৰ

**মাৰ্গাৰেট ইডা বালফ’ৰ** চিবিই এফআৰচিঅ’জি (; ২১ এপ্ৰিল ১৮৬৬ – ১ ডিচেম্বৰ ১৯৪৫) আছিল এগৰাকী স্কটিছ চিকিৎসা চিকিৎসক আৰু মহিলাৰ চিকিৎসা স্বাস্থ্যজনিত বিষয়ৰ প্ৰচাৰক, যিয়ে ভাৰতত চিকিৎসা বিজ্ঞানৰ বিকাশত উল্লেখযোগ্য অৱদান আগবঢ়াইছিল। বিংশ শতিকাৰ আৰম্ভণিতে তেওঁৰ প্ৰচুৰ লেখনিসমূহে ভাৰত আৰু আফ্ৰিকাৰ মহিলা আৰু শিশুৰ স্বাস্থ্যৰ প্ৰয়োজনীয়তা আৰু তেওঁলোকে বাস কৰা অস্বাস্থ্যকৰ পৰিৱেশৰ বিষয়ে বহুতকে সতৰ্ক কৰি তুলিছিল।

## প্ৰাৰম্ভিক জীৱন আৰু শিক্ষা
এবাৰডিনশ্বাইৰৰ ফ্ৰান্সিছ গ্ৰেচ ব্লেকি (১৮২০–১৮৯১) আৰু স্কটিছ একাউণ্টেণ্ট ৰবাৰ্ট বালফ'ৰ (১৮১৮–১৮৬৯)ৰ কন্যা মাৰ্গাৰেট বালফ'ৰৰ জন্ম হৈছিল ১৮৬৬ চনত এডিনবাৰ্গত। তেওঁৰ ভায়েকৰ স্কাৰলেট জ্বৰ হৈছিল আৰু তেওঁ দেউতাক সংক্ৰমিত হৈ‍ ৫১ বছৰ বয়সত একেটা ৰোগতে মৃত্যু হৈছিল আৰু তেওঁক ডিন চিমেটৰীত সমাধিস্থ কৰা হৈছিল। ইয়াৰ ফলত বালফ'ৰে হয়তো চিকিৎসা কেৰিয়াৰ গঢ়িবলৈ বাধ্য হৈছিল আৰু  যিটো সময়ত কম সংখ্যক মহিলাই চিকিৎসা বিজ্ঞান অধ্যয়ন কৰিছিল সেই সময়ত তেওঁক 'অসাধাৰণ দৃঢ়তা আৰু বুদ্ধিমত্তা' আৰু 'মুগাৰ গ্ল'ভছৰ ভিতৰৰ লোহাৰ হাতখনেৰে তেওঁ যদি‍ কিবা এটা বিচাৰে তেন্তে তেওঁ জিৰণি ল'ব' বুলি বৰ্ণনা কৰা হৈছিল, । বেলফোৰে ছফিয়া জেক্স-ব্লেকৰ অধীনত এডিনবৰ্গ স্কুল অৱ মেডিচিন ফৰ উইমেনত অধ্যয়ন কৰিছিল আৰু ১৮৯১ চনত চিকিৎসক হিচাপে যোগ্যতা অৰ্জন কৰিছিল যদিও মহিলাসকলক এডিনবৰৰ বিশ্ববিদ্যালয়ৰ পৰা আনুষ্ঠানিকভাৱে স্নাতক ডিগ্ৰী লাভ কৰাৰ অনুমতি দিয়া হোৱা নাছিল আৰু তেওঁ স্নাতক ডিগ্ৰী লাভ কৰিবলৈ ফ্ৰান্স আৰু বেলজিয়াম গৈছিল। স্নাতক ডিগ্ৰী লাভ কৰাৰ পাছত বেলফোৰে ১৮৯২ চনত ভাৰতলৈ যোৱাৰ আগতে দক্ষিণ লণ্ডন ক্লাফাম মাতৃত্ব চিকিৎসালয়ত ডঃ এনি মেককাল সৈতে এবছৰ কাম কৰিছিল।

## তথ্যসূত্ৰ

শ্ৰেণী:চিকিৎসাবিদ
ফ্লোৰেন্স ব্লেক

**ফ্ল'ৰেন্স গিনিজ ব্লেক** এগৰাকী আমেৰিকাৰ নাৰ্ছ আছিল। ১৯৫৪ চনত ব্লেকে তেওঁৰ ক্লাছিক গ্ৰন্থ *দ্য চাইল্ড, হিজ পেৰেণ্টছ এণ্ড দ্য নাৰ্ছ* লিখিছিল। তেওঁ আন দুখন শিশু নাৰ্চিং পাঠ্যপুথি এচেন্সিয়েলছ অৱ পেডিয়াট্ৰিক নাৰ্চিং আৰু নাৰ্চিং কেয়াৰ অৱ চিলড্ৰেনৰ সহ-লেখক আছিল। আমেৰিকাৰ কেইবাখনো বিশ্ববিদ্যালয়ৰ নাৰ্চিং ফেকাল্টীত আছিল তেওঁ। মৰণোত্তৰভাৱে তেওঁক আমেৰিকান নাৰ্ছ এছ’চিয়েশ্যনৰ *হল অৱ ফেম*ত অন্তৰ্ভুক্তিৰে সন্মানিত কৰা হয়। 

## জীৱনী
১৯০৭ চনৰ ৩০ নৱেম্বৰত জন্মগ্ৰহণ কৰা ফ্ল'ৰেন্স ব্লেকৰ পিতৃ আছিল সংগীতজ্ঞ থেলমা ডানলেপ ব্লেক আৰু মন্ত্ৰী জেমছ ব্লেক। ১৯২৮ চনত মাইকেল ৰিজ হাস্পতাল স্কুল অৱ নাৰ্চিঙৰ পৰা স্নাতক ডিগ্ৰী লাভ কৰে। ১৯৩৬ চনত কলম্বিয়া বিশ্ববিদ্যালয়ৰ পৰা স্নাতক ডিগ্ৰী লাভ কৰে। চীনত কেইবাবছৰ ধৰি শিশু নাৰ্চিং শিক্ষকতা কৰাৰ পিছত ১৯৪১ চনত মিচিগান বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে। ১৯৪০ চনৰ পৰা আৰম্ভ কৰি ব্লেকে চিকাগো বিশ্ববিদ্যালয়ৰ উন্নত শিশু নাৰ্চিংৰ স্নাতক কাৰ্যসূচীৰ নেতৃত্ব দিছিল। 

১৯৫৪ চনত ব্লেকৰ গ্ৰন্থ দ্য চাইল্ড, হিজ পেৰেণ্টছ এণ্ড দ্য নাৰ্ছত পিতৃ-মাতৃ-শিশুৰ সম্পৰ্ক আৰু শিশুৰ চিকিৎসাৰ ক্ষেত্ৰত অভিভাৱকৰ জড়িততাৰ গুৰুত্বৰ ওপৰত আলোকপাত কৰা হৈছে। ইয়েল জাৰ্নেল অৱ বায়’লজি এণ্ড মেডিচিনত প্ৰকাশিত এক পৰ্যালোচনাত মৰিছ গ্ৰীনে লিখিছে যে এই কিতাপখনে শিশুৰ যত্নৰ ওপৰত নাৰ্চিংৰ বিস্তৃত জ্ঞান প্ৰদানৰ চেষ্টা কৰা প্ৰথমখন পাঠ্যপুথিক প্ৰতিনিধিত্ব কৰে। গ্ৰীনে লিখিছে যে "এই গুৰুত্ব কেৱল কাৰিকৰী পদ্ধতি আৰু ৰোগ প্ৰক্ৰিয়া (ৰোগমুখী যত্ন)ত সীমাবদ্ধ নহয় বৰঞ্চ শিশু আৰু পিতৃ-মাতৃৰ (ৰোগীমুখী যত্ন) স্বাস্থ্যৰ লগতে ৰোগৰ প্ৰয়োজনীয়তাৰ বিষয়ে ভালদৰে বুজিবলৈ বহল কৰা হৈছে।" 

১৯৬৩ চনৰ পৰা ১৯৭০ চনত অৱসৰৰ ভিতৰত ব্লেকে উইচকনচিন-মেডিচন বিশ্ববিদ্যালয়ত উন্নত শিশু নাৰ্চিং স্নাতক কাৰ্যসূচীৰ নেতৃত্ব দিছিল। ১৯৮৩ চনৰ ১২ ছেপ্টেম্বৰত তেওঁৰ মৃত্যু হয়। ১৯৯৬ চনত ব্লেকক আমেৰিকান নাৰ্ছ এছ'চিয়েচন হল অৱ ফেমত অন্তৰ্ভুক্ত কৰা হয়।

## তথ্য সূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:নাৰ্ছ
শ্ৰেণী:সাহিত্যিক
শ্ৰেণী:মৃত ব্যক্তি
নাইনী দেৱী

**নাইনী**, **নাগনী** বা **নাগিনা দেৱী** (ইংৰাজী: Naiṇī, Nāgnī বা Nāginā Devī) ভাৰতৰ উত্তৰাখণ্ডৰ গড়ৱাল হিমালয় অঞ্চলৰ পিণ্ডাৰ নদী উপত্যকাৰ নগৰাকী দেৱী অথবা মাতৃৰ নাম৷ এই দেৱী সকলক ৰূপ সলনি কৰিব পৰা নাগ বুসি গণ্য কৰা হয়। এই দেৱীসকলৰ ভিতৰত সাতগৰাকীয়ে ছমাহৰ যাত্ৰাৰ জৰিয়তে নিজৰ ভূখণ্ডৰ ওপৰত শাসন স্থাপন কৰে৷ এই সময়ত তেওঁলোকক শাৰী পিন্ধোৱা বাঁহৰ খুঁটাৰ আকৃতিত মূৰ্ত কৰি লৈ যোৱা হয়।

এই যাত্ৰাৰ জৰিয়তে নাইনীসকলে আন গাঁৱলৈ বিবাহপাশত আবদ্ধ হৈ যোৱা নিজৰ নিজৰ গাঁৱৰ মহিলাসকলৰ সৈতে নিজৰ পাৰিবাৰিক সম্পৰ্ক পুনৰ প্ৰতিষ্ঠা কৰে। ভাৰতীয় পশ্চিম হিমালয়ত ঐশ্বৰিক ৰাজত্ব আৰু ভূখণ্ড প্ৰতিষ্ঠাৰ এইটো এটা সাধাৰণ পদ্ধতি। এই যাত্ৰাবোৰ শতিকাত মাত্ৰ দুবাৰহে হয়: ৰাতুৰা গাঁৱৰ নাইনী ৫৪ বছৰৰ পিছত ২০১০ চনৰ ছেপ্টেম্বৰৰ পৰা ২০১১ চনৰ মাৰ্চ মাহলৈকে যাত্ৰা কৰিছিল, ৰাইনছ গাঁৱৰ নাইনী ৪২ বছৰৰ পিছত ২০১৬ চনৰ ছেপ্টেম্বৰ মাহত "বাহিৰলৈ ওলাই আহিছিল" আৰু ভট্টিয়ানা গাঁৱৰ নাইনীয়ে শেষ যাত্ৰাৰ ৩৮ বছৰৰ পিছত ২০২৩ চনৰ ছেপ্টেম্বৰ মাহত যাত্ৰা আৰম্ভ কৰিছিল।

নাইনীসকলৰ বাবে নিবেদিত অনুষ্ঠান, উৎসৱ আৰু শোভাযাত্ৰাৰ মূল লক্ষ্য হ'ল তেওঁলোকক মনোৰঞ্জন দিয়া, তেওঁলোকৰ বাঁহৰ মূৰ্তি "নাচোৱা আৰু খেলা" কৰা, পুৰুষ নৃত্যশিল্পীসকলক সন্ধিয়াৰ সাপৰ দৰে পোছাক পিন্ধি প্ৰদৰ্শন কৰা, আদি। নাইনীৰ যাত্ৰাৰ ছমাহৰ আৰম্ভণিতে তেওঁলোকক পাতাললোক বা নাগলোক বুলি কোৱা "সৰ্পৰ জগত" পাতালৰ পৰা আৱাহন অনা হয়। এই জগতখনক টুনা গছৰ তলত পুতি থোৱা মাটিৰ পাত্ৰ এটাৰ সৈতে চিনাক্ত কৰা হয় বা প্ৰতিনিধিত্ব কৰা হয়। যাত্ৰাৰ অন্তত কেইবা কিলোমিটাৰ দীঘল আৰু বাবুলু ঘাঁহেৰে (babulū) গঠিত ৰছী (শিৰা) তৈয়াৰ কৰা হয়। এই ৰছীডাল স্পষ্টভাৱে সাপৰ দৰে হ'ব লাগে, যাৰ মূৰটো যাত্ৰাৰ শেষ দিনটোত ওপৰলৈ কঢ়িয়াই নিয়া হয় আৰু পিছৰ অংশটো তলত থাকে। সেই চূড়ান্ত পৰিঘটনাৰ আগদিনা প্ৰাকৃতিক সৰ্পৰ পুতলা নিৰ্মাণ কৰি কৃষ্ণই নাগলোকৰ পৰা আটাইতকৈ দীঘল সাপটো এই জগতলৈ অনাৰ স্থানীয় কাহিনী এটা প্ৰদৰ্শন কৰা হয়৷ এই অনুষ্ঠানটোক কাম ফাটনা (kaṃṣ phaṭnā) বোলা হয়।

পৌৰাণিক কাহিনীসমূহত বিভিন্ন নাগ ৰজা যেনে বাসুকী, কালিয়া আদিক নাইনীসকলৰ পিতৃ হিচাপে নামকৰণ কৰা হৈছে৷ এই নাগৰজা সকল ধ্ৰুপদী সংস্কৃত মহাকাব্য বিশেষকৈ মহাভাৰত আৰু হৰিবংশৰ মূল চৰিত্ৰ। নাই
নীসকলৰ বিষয়ে তেওঁলোকৰ গাঁৱবোৰত বিপুল বৈচিত্ৰ্যপূৰ্ণ কাহিনী আছে যদিও বেছিভাগেই এই কথাত একমত যে তেওঁলোকক সাতজন আদিম ঋষিয়ে (মহৰ্ষী) কোনো বলিদান অনুষ্ঠান (যজ্ঞ)ত অংশগ্ৰহণ কৰিবলৈ "মৃত্যুলোকৰ জগত"ৰ (মৰ্ত্যলোক) পৰা আনিছিল। এই অনুষ্ঠানত নৱৰাত্ৰী উৎসৱৰ সময়ত কৰাৰ দৰে দেৱী দুৰ্গাৰ নটা দিশক মূৰ্ত কৰি তুলিবলৈ নজনী কুমাৰী ছোৱালীৰ প্ৰয়োজন হৈছিল।

## তথ্য সংগ্ৰহ

শ্ৰেণী:কিংবদন্তি
শ্ৰেণী:কিংবদন্তিমূলক জীৱ
ব্যাঙ্গমা

**ব্যাঙ্গমা** (ইংৰাজী: Byangoma, স্ত্ৰীলিঙ্গ: ব্যাঙ্গমী) বাংলা লোককথাৰ কিংবদন্তি মানৱমুখী চৰাই৷ এই জীৱটো বিশেষকৈ ঠাকুৰমাৰ ঝুলিৰ সাধুকথাত দেখা যায়৷ এই কাহিনী মতে এই জীৱবোৰ ইহঁতক প্ৰাপ্যক সহায় কৰা জ্ঞানী, ভাগ্যবান চৰাই হিচাপে চিত্ৰিত কৰা হৈছে।

দক্ষিণৰঞ্জন মিত্ৰ মজুমদাৰৰ ঠাকুৰমাৰ ঝুলীৰ সাধুকথা "লালকমল নীলকমল"ত এই চৰাইবোৰৰ বাহৰ পোৱালি জন্মৰ সময়ত কেনেকৈ দৃষ্টিহীন হয় আৰু দাতাৰ পৰা পোৱা তেজৰ কেইটামান টোপালে তেওঁলোকৰ দৃষ্টিশক্তি কেনেকৈ সক্ৰিয় কৰিব পাৰে সেই বিষয়ে বৰ্ণনা কৰা হৈছে। লালকমল আৰু নীলকমল হৈছে টেপাণ্টোৰেৰ মঠ (Tepantorer Math)ৰ প্ৰান্তত থকা গছ এজোপাত বাস কৰা এই চৰাইবোৰৰ পৰা সহায় বিচৰা এপোনিমছ ৰাজকুমাৰ। অতি বৃহৎ পথাৰখনৰ মাজেৰে নিৰাপদে ৰাজকুমাৰসকলক পিঠিত কঢ়িয়াই নিয়াৰ ক্ষেত্ৰত চৰাইবোৰে উল্লেখযোগ্য শক্তি প্ৰদৰ্শন কৰে। কিতাপখনত লেখকে অংকন কৰা চৰাইবোৰৰ চিত্ৰও সন্নিবিষ্ট কৰা হৈছে।

মধ্য কলকাতাৰ মৈদানত অৱস্থিত মাৰ্বলৰ বৃহৎ কীৰ্তিচিহ্ন ভিক্টোৰিয়া মেম’ৰিয়েলত অবনীন্দ্ৰনাথ ঠাকুৰৰ এখন ছবি আছে, যাৰ শিৰোনাম হৈছে "ব্যাঙ্গমা-ব্যাঙ্গমী"। ছবিখনৰ ইংৰাজী শিৰোনাম "The vision anybird" (১৯৩৯)। অবনীন্দ্ৰনাথৰ সংস্কৰণত চৰাইবোৰ সৰু আৰু মানুহৰ দৰে মুখ নাথাকে৷

এই আকাশী জীৱবোৰ সীমাবদ্ধতাহীন নহয়। ব্যংঙ্গমা আৰু তেওঁলোকে সহায় কৰিবলৈ বাছি লোৱা মানুহবোৰৰ মাজত পাৰস্পৰিক সন্মানৰ এক অকথিত চুক্তি থাকে৷ এই চৰাইবোৰে কাক সহায় আগবঢ়ায় সেই কথা তেওঁলোকে অত্যন্ত গুৰুত্ব সহকাৰে বিবেচনা কৰে, তেওঁলোকে কেৱল যোগ্য বুলি ভবা লোকসকলৰ ওচৰতহে দেখা দিয়ে। এই চৰাইবোৰৰ মানৱসদৃশ মুখমণ্ডলক সংবেদনশীলতাৰ প্ৰতীক হিচাপে গণ্য কৰা হয়। তেওঁলোক চিৰদিন জীয়াই নাথাকে; তেওঁলোকৰ বয়স হয়, আৰু তেওঁলোকৰ জ্ঞানৰো সীমা থাকে।

## তথ্য সংগ্ৰহ

শ্ৰেণী:কিংবদন্তিমূলক জীৱ
ইণ্ডিয়ান নাৰ্ছ এছোছিয়েচন

**ইণ্ডিয়ান নাৰ্ছ এছ’চিয়েচন**  চমুকৈ **আই এন এ** ভাৰতৰ নাৰ্ছসকলৰ বাবে এক পঞ্জীয়নভুক্ত পেছাদাৰী সংস্থা আৰু ট্ৰেড ইউনিয়ন।

## ইতিহাস
২০১১ চনৰ পৰাই কেইবাটাও নতুন নাৰ্ছিং এছোছিয়েচন গঠনৰ কাৰণ দেখা যায়। এই সংস্থা গঠনৰ কাৰণ হিচাপে উল্লেখ কৰা হৈছিল, মিছ বিনা বেবী, এগৰাকী পঞ্জীয়নভুক্ত নাৰ্ছ, যিয়ে অবৈধ পৰিচালনাৰ নিয়ম থকা ব্যক্তিগত চিকিৎসালয় এখনত কৰ্মচাৰীৰ গুণ্ডাগিৰিৰ বাবে আত্মহত্যা কৰিছিল। মুম্বাইত থকা চিকিৎসালয়খনে কাৰ্যকৰী কৰা তথাকথিত "বণ্ড ব্যৱস্থা"টো আছিল ১৯৭৬ চনৰ বণ্ডেড লেবাৰ চিষ্টেম (বিলুপ্তকৃত) আইনখনৰ বিৰুদ্ধে পৰোক্ষ উলংঘা। কিন্তু ভাৰতৰ নাৰ্ছিং নিয়ন্ত্ৰক ভাৰতীয় নাৰ্চিং কাউন্সিলে সেৱা খণ্ডৰ নাৰ্ছসকলৰ সৈতে জড়িত বিষয়সমূহত ফলপ্ৰসূভাৱে হস্তক্ষেপ কৰিব পৰা নাছিল কাৰণ ১৯৪৭ চনৰ আইএনচি আইনখনত প্ৰয়োজনীয় আইনী বিধান নাছিল। মিছ বেবীৰ মৃত্যুৰ ফলত জনসাধাৰণৰ মাজত আন্দোলনৰ সৃষ্টি হয় আৰু ইয়াৰ ফলত ২৫০ গৰাকী নাৰ্ছে ধৰ্মঘট কৰে।

## ধাৰা
এই সংগঠনটোৰ শেহতীয়া কাৰ্যাৱলী হৈছে, চিকিৎসালয়ে ভাৰতৰ উচ্চতম ন্যায়ালয়ৰ পৰামৰ্শসমূহ কাৰ্যকৰী কৰাত পলম হোৱাৰ বাবে কেৰালা ৰাজ্যৰ চিকিৎসালয় পৰিচালনা আৰু চৰকাৰী কৰ্তৃপক্ষৰ বিৰুদ্ধে আয়োজন কৰা প্ৰতিবাদ। এই প্ৰতিবাদৰ ফলত ইণ্ডিয়ান নাৰ্ছ এছোছিয়েছন আৰু ইউনাইটেড নাৰ্ছ এছোছিয়েচনৰ উদ্যোগত ৰাজ্যিক পৰ্যায়ৰ ধৰ্মঘট অনুষ্ঠিত কৰা হয়।

## তথ্য সূত্ৰ

শ্ৰেণী:অনুষ্ঠান প্ৰতিষ্ঠান
শ্ৰেণী:নাৰ্ছ
ঠাকুৰমাৰ ঝুলী

**ঠাকুৰমাৰ ঝুলী** (ইংৰাজী: Thakurmar Jhuli; অৰ্থ: আইতাৰ টোপোলা [সাধুকথাৰ]) বাংলা লোককথা আৰু সাধুকথাৰ সংকলন। লেখক দক্ষিণৰঞ্জন মিত্ৰ মজুমদাৰে বাংলা ভাষাৰ কিছুমান লোককথা সংগ্ৰহ কৰি "ঠাকুৰমাৰ ঝুলী" নামেৰে ১৯০৭ চনত কিতাপ হিচাপে প্ৰকাশ কৰে। নোবেল বঁটা বিজয়ী ৰবীন্দ্ৰনাথ ঠাকুৰে এই সংকলনখনৰ প্ৰস্তাৱনা লিখিছিল। তেতিয়াৰ পৰাই ই বাংলা শিশু সাহিত্যৰ আদৰ্শ স্বৰূপ হৈ পৰিছে আৰু বছৰ বছৰ ধৰি পশ্চিম বংগ আৰু বাংলাদেশৰ ঘৰুৱা নাম হৈ পৰিছে।

"লালকমল-নীলকমল", "বুদ্ধ-ভুতুম" আৰু "ব্যাঙ্গমা-ব্যাঙ্গমী" আদি কিছুমান চৰিত্ৰ আৰু কাহিনীয়ে কিতাপখনক কিংবদন্তি মৰ্যাদা প্ৰদান কৰিছে। এই গ্ৰন্থখনৰ প্ৰকাশৰ পিছৰে পৰা বাংলাদেশ আৰু পশ্চিম বংগত ইয়াৰ শ শ সংস্কৰণ প্ৰকাশ পাইছে।

## চলচ্চিত্ৰ আৰু দূৰদৰ্শন
ঠাকুৰমাৰ ঝুলিৰ অনুপ্ৰেৰণাৰে কেইবাখনো চলচ্চিত্ৰ আৰু দূৰদৰ্শনৰ অনুষ্ঠান নিৰ্মাণ তথা প্ৰচাৰিত হৈছে৷ ১৯৭৮ চনত চিত্ৰসাথীৰ পৰিচালনাত ভাৰতীয় বাংলা ভাষাৰ চলচ্চিত্ৰ *সাত ভাই চম্পা*, ১৯৭৯ চনত বৰুণ কবাসীৰ পৰিচালনাত ভাৰতীয় ফেণ্টাচি ছবি *অৰুণ বৰুণ ও কিৰণমালা*, ২০০০ চনত জি বাংলাত প্ৰচাৰিত ভাৰতীয় এনিমেটেড দূৰদৰ্শন ধাৰাবাহিক *ঠাকুমাৰৰ ঝুলী*, ২০১৪ চনৰ পৰা ২০১৬ চনলৈকে ষ্টাৰ জলছা চেনেলত প্ৰচাৰিত *কিৰণমালা* নামৰ ভাৰতীয় ফেণ্টাচি দূৰদৰ্শন ধাৰাবাহিক, ২০১৭ চনত নীতিশ ৰয়ৰ পৰিচালনাত ভাৰতীয় কাল্পনীক নাটকীয় ছবি *বুদ্ধ ভুতুম*, ২০১৭ চনৰ পৰা ২০১৯ চনলৈকে জি বাংলাত প্ৰচাৰিত ভাৰতীয় বাংলা ভাষাৰ ফেণ্টাচি দূৰদৰ্শন ধাৰাবাহিক *সাত ভাই চম্পা*, ২০১৯ চনত ষ্টাৰ জলছাত প্ৰচাৰিত ভাৰতীয় দূৰদৰ্শন ধাৰাবাহিক *ঠাকুৰমাৰ ঝুলী* আদি উল্লেখযোগ্য৷

## তথ্য সংগ্ৰহ

শ্ৰেণী:কিংবদন্তি
শ্ৰেণী:সংকলন
শ্ৰেণী:লোককথা
শ্ৰেণী:সাধুকথা
মেৰী পুনেন লুকোস

**মেৰী পুনেন লুকোস** (; ২ আগষ্ট ১৮৮৬ - ২ অক্টোবৰ ১৯৭৬) এগৰাকী ভাৰতীয় স্ত্ৰীৰোগ বিশেষজ্ঞ, প্ৰসূতি বিশেষজ্ঞ আৰু ভাৰতৰ প্ৰথম মহিলা চাৰ্জন জেনেৰেল। তেওঁ নাগৰক'ইলৰ *যক্ষ্মা স্বাস্থ্য কেন্দ্ৰ* আৰু তিৰুৱনন্তপুৰমৰ এক্স-ৰে আৰু ৰেডিয়াম ইনষ্টিটিউটৰ প্ৰতিষ্ঠাপক আছিল, ট্ৰাভাঙ্কোৰ ৰাজ্যৰ স্বাস্থ্য বিভাগৰ মুৰব্বী হিচাপে কাৰ্যনিৰ্বাহ কৰিছিল আৰু তেওঁ ৰাজ্যখনৰ প্ৰথমগৰাকী মহিলা বিধায়ক আছিল। ভাৰত চৰকাৰ তৰফৰ পৰা ১৯৭৫ চনত তেওঁক দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰা হয়।

## প্ৰাৰম্ভিক জীৱন আৰু শিক্ষা
১৮৮৬ চনৰ ২ আগষ্টত আয়মানামৰ ব্ৰিটিছ ভাৰতীয় সাম্ৰাজ্যৰ ৰাজকীয় ৰাজ্য ট্ৰেভাংকোৰ (বৰ্তমান কেৰালা)ৰ এক ধনী এংলিকান ছিৰিয়ান খ্ৰীষ্টান পৰিয়ালত মেৰী পুনেনৰ জন্ম হৈছিল, যিখন সৰু গাঁও পাছলৈ দ্য গড অৱ স্মল থিংছ উপন্যাসখনৰ পৰিৱেশ হৈ বিখ্যাত হৈছিল। তেওঁৰ পিতৃ টি. ই. পুনেন আছিল এগৰাকী চিকিৎসক, ট্ৰাভাঙ্কোৰৰ প্ৰথম চিকিৎসা স্নাতক আৰু ট্ৰাভাঙ্কোৰ ৰাজ্যৰ ৰাজকীয় চিকিৎসক। তেওঁৰ মাতৃৰ স্বাস্থ্যজনিত সমস্যা আছিল যাৰ বাবে মেৰীক ব্ৰিটিছ গৱৰ্নেছে ডাঙৰ-দীঘল কৰিছিল। তেওঁ তিৰুৱন্তপুৰমৰ হ'লি এঞ্জেলছ কনভেন্ট হাইস্কুলত স্কুলীয়া শিক্ষা সম্পূৰ্ণ কৰিছিল আৰু মেট্ৰিক পৰীক্ষাত শীৰ্ষস্থান লাভ কৰিছিল। অৱশ্যে, এগৰাকী মহিলা হোৱাৰ বাবে তেওঁক তিৰুৱনন্তপুৰমৰ মহাৰাজ মহাবিদ্যালয় (বৰ্তমানৰ ইউনিভাৰ্চিটি কলেজ তিৰুভন্তপুৰম)ত বিজ্ঞান বিষয়ৰ বাবে নামভৰ্তি কৰিবলৈ দিয়া নহৈছিল আৰু সেয়ে‍ ইতিহাস অধ্যয়ন কৰিবলগীয়া হৈছিল আৰু সেই বিষয়ত ১৯০৯ চনত তেওঁ স্নাতক ডিগ্ৰী লাভ কৰিছিল৷

ভাৰতীয় বিশ্ববিদ্যালয়সমূহে মহিলাসকলক চিকিৎসা বিজ্ঞানৰ বাবে নামভৰ্তিৰ সুবিধা নিদিয়াৰ বাবে তেওঁ লণ্ডনলৈ গুচি যায় আৰু লণ্ডন বিশ্ববিদ্যালয়ৰ পৰা এম বি বি এছ লাভ কৰে।ডাবলিনৰ ৰটাণ্ডা হাস্পতালৰ পৰা এম আৰ চি অ’ জি (স্ত্ৰীৰোগ আৰু প্ৰসূতি) লাভ কৰি ব্ৰিটেইনত গৈ গ্ৰেট অৰমণ্ড ষ্ট্ৰীট হাস্পতালত শিশু চিকিৎসাৰ উন্নত প্ৰশিক্ষণ লয়। পাছলৈ তেওঁ ব্ৰিটেইনৰ বিভিন্ন চিকিৎসালয়ত কাম কৰিছিল আৰু একে সময়তে লণ্ডনৰ সংগীত পৰীক্ষাত উত্তীৰ্ণ হ'বলৈ সংগীত অধ্যয়ন কৰিছিল।

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:চিকিৎসাবিদ
নাৰীবাদৰ ৰক্ষণশীল ৰূপ

নাৰীবাদৰ কিছুমান ধাৰা আন বিলাকৰ তুলনাত অধিক ৰক্ষণশীল বুলি বিবেচিত হয়।

ঐতিহাসিকভাৱে নাৰীবাদী পণ্ডিতসকলে সাধাৰণতে ৰক্ষণশীল মহিলাৰ প্ৰতি বিশেষ আগ্ৰহ প্ৰকাশ কৰা নাই। কিন্তু শেহতীয়া বছৰবোৰত এই মহিলাসকলৰ দৃষ্টিভংগীৰ ওপৰত অধিক গভীৰ গৱেষণাৰ প্ৰচেষ্টা চলোৱা হৈছে। 

কাৰণ, প্ৰায় প্ৰতিটো নাৰীবাদী আন্দোলনত কিছুমান ৰক্ষণশীল উপাদান থাকিব পাৰে। কিন্তু এই তালিকাখনে কেৱল সেই নাৰীবাদী আন্দোলনসমূহৰ ওপৰত গুৰুত্ব আৰোপ কৰিছে যিবোৰ মূলতঃ ৰক্ষণশীল।

## তালিকা

এই তালিকাত এনে সংগঠন বা ব্যক্তি অন্তৰ্ভুক্ত হ’ব পাৰে য’ত নাৰীবাদৰ ৰক্ষণশীল ৰূপসমূহ অধিক সহজে চিনাক্ত কৰিব পৰা যায়, কিন্তু ই মূলতঃ বিভিন্ন ৰূপৰ তালিকা। সাধাৰণতে নিৰ্দিষ্ট নাৰীবাদী আন্দোলনৰ সৈতে জড়িত সংগঠন আৰু ব্যক্তিসকলক এই তালিকাত অন্তৰ্ভুক্ত কৰা উচিত নহয়, বৰঞ্চ সেই বিশেষ আন্দোলনৰ সৈতে জড়িত প্ৰবন্ধৰ লিংক অনুসৰণ কৰি বিচাৰি পোৱা যায়।

***[[ৰক্ষণশীল নাৰীবাদ]]** (এই তালিকাত উল্লেখ কৰা বিভিন্ন ৰক্ষণশীল নাৰীবাদী আন্দোলনৰ উপৰিও):
**কেথেৰিন কাৰ্ষ্টেনে লক্ষ্য কৰিছে যে *পুৰুষতকৈ মহিলাসকলে এতিয়াও তেওঁলোকৰ সফলতাৰ ক্ষেত্ৰত অধিক বাধাৰ সন্মুখীন হয়,* যিয়ে লিংগ বৈষম্যৰ অস্তিত্ব স্বীকাৰ কৰে। তেওঁ নাৰীবাদক সম্পূৰ্ণৰূপে নাকচ নকৰে, বৰঞ্চ মাৰ্গাৰেট ফুলাৰৰ দৰে পৰম্পৰাগত নাৰীবাদী দৃষ্টিভংগীৰ ওপৰত ভিত্তি কৰি ইয়াৰ ব্যাখ্যা কৰে। 
**২০১০ চনত চুজান বি এন্থনী তালিকাৰ এখন বৈঠকত ছাৰা পেলিনে "ৰক্ষণশীল নাৰীবাদ"ৰ সপক্ষে মাত মাতিছিল। 
**ৰিচাৰ্ড এ. পছনাৰে প্ৰস্তাৱ কৰিছে যে, *ৰক্ষণশীল নাৰীবাদ'ৰ অৰ্থ হ'ল মহিলাসকলে পুৰুষৰ সমান ৰাজনৈতিক, আইনী, সামাজিক আৰু অৰ্থনৈতিক অধিকাৰৰ যোগ্য, কিন্তু নিয়ন্ত্ৰিত বজাৰ অৰ্থনীতিৰ নিয়ন্ত্ৰণৰ ভিতৰত।*
***[[মাতৃত্ববাদী নাৰীবাদ]]**
***[[সমতা নাৰীবাদ]]**
***[[ব্যক্তিবাদী নাৰীবাদ]]**ক প্ৰথমে যুৱতীসকলক আকৰ্ষণ কৰিবলৈ ডিজাইন কৰা হৈছিল, বিশেষকৈ যিসকলৰ চিন্তাধাৰাত তুলনামূলকভাৱে অধিক ৰক্ষণশীল আছিল।
***ইভানজেলিকেল প্ৰটেষ্টেণ্ট খ্ৰীষ্টান** নাৰীবাদৰ দৃষ্টিভংগী
***নেচনেল উইমেনছ পাৰ্টি** (আমেৰিকাত)
***New Catholic feminism**, যিটো ৰক্ষণশীল কেথলিক মহিলাসকলে আকোৱালি লৈছে।
***[[নতুন ৰক্ষণশীল নাৰীবাদ]]** বা **বেকলেচ নাৰীবাদ**
***[[অতীতৰ ৰক্ষণশীল নাৰীবাদ]]** বা **ঘৰুৱা নাৰীবাদ** (১৯ শতিকাত জনপ্ৰিয়)
***[[উত্তৰ-নাৰীবাদ]]**
***[[সোঁপন্থী নাৰীবাদ]] বা **সুষম নাৰীবাদ** যিয়ে প্ৰথম ঢৌৰ নাৰীবাদৰ আদৰ্শৰ ওপৰত নিৰ্মাণ কৰে।
***ৰাষ্ট্ৰীয় নাৰীবাদ**
****সাম্ৰাজ্যবাদী নাৰীবাদ**
***মহিলা ইকুইটি একচন লীগ''' (WAIL)

ব্ৰিটেইনত কনজাৰ্ভেটিভ পাৰ্টিৰ বহু বিশিষ্ট মহিলা নেতাই বৰ্তমান নাৰীবাদী বুলি পৰিচয় দিয়ে। এই ধাৰাটো আৰম্ভ হৈছিল থেৰেছা মে'ৰ পৰা, যেতিয়া তেওঁ ফ'চেট ছ'চাইটিৰ এটা টি-চাৰ্ট পিন্ধিছিল য'ত লিখা আছিল 'এগৰাকী নাৰীবাদীক এনেকুৱা দেখা যায়'। বৰ্তমানৰ ব্ৰিটিছ মহিলা সাংসদসকলে কৰ্মক্ষেত্ৰত সম সুযোগৰ পোষকতা কৰা আৰু পৰ্ণগ্ৰাফীৰ বিৰোধিতা কৰাকে ধৰি নিজৰ নিজৰ নীতিক সমৰ্থন কৰিবলৈ নাৰীবাদী যুক্তি ব্যৱহাৰ কৰে

## তথ্যসূত্ৰ

শ্ৰেণী:নাৰীবাদ
শ্ৰেণী:নাৰীবাদী
শ্ৰেণী:নাৰী
শ্ৰেণী:এলজিবিটি
ইনি এডো

**ইনিঅবং এডো একিম**(; জন্ম: ২৩ এপ্ৰিল ১৯৮২) আকোৱা ইবোম ৰাজ্যৰ এগৰাকী প্ৰবীণ নাইজেৰিয়ান অভিনেত্ৰী। ২০০০ চনত ইনি ইডোৱে নিজৰ চলচ্চিত্ৰ কেৰিয়াৰ আৰম্ভ কৰে, আৰু এতিয়ালৈকে তেওঁ ২০০ খনতকৈও অধিক চিনেমাত অভিনয় কৰিছে৷ ২০১৩ চনত ইনি এডো মিছ ব্লেক আফ্ৰিকা ইউ কে পেজেণ্ট হিচাপে বিবেচিত হয়৷  তেওঁ ডে৯জাস্পিৰিট টেলেণ্ট হাণ্টৰ বিচাৰক আছিল। ২০১৪ চনত মিছ ইনি এডোক ৰাষ্ট্ৰসংঘই আৱাসিক যুৱ দূত হিচাপে নিযুক্তি দিয়ে।

## প্ৰাৰম্ভিক জীৱন আৰু শিক্ষা
নাইজেৰিয়াৰ দক্ষিণ-দক্ষিণ অংশত অৱস্থিত আকোৱা ইবোম ৰাজ্যৰ ইবিবিঅ’ হৈছে ইনি এডো। তেওঁৰ মাক স্কুলৰ শিক্ষয়িত্ৰী আছিল, আৰু দেউতাক আছিল গীৰ্জাৰ জ্যেষ্ঠ। ইনি এডোৰ লালন-পালন কঠোৰ ধৰণেৰে হৈছিল৷ তেওঁ চাৰিটা সন্তানৰ ভিতৰত দ্বিতীয়জন আছিল৷ তেওঁলোকৰ পৰিয়ালত তিনিজনী ছোৱালী আৰু এজন ল’ৰা। নাইজেৰিয়াৰ উয়োৰ কৰ্নেলিয়া কনেলি কলেজত তেওঁ পঢ়িছিল। উয়ো বিশ্ববিদ্যালয়ৰ পৰা তেওঁ স্নাতক ডিগ্ৰী লাভ কৰেআৰু তাৰ পৰাই তেওঁ নাট্য কলাত ডিপ্লমা লাভ কৰে। ইয়াৰ উপৰিও তেওঁ কালাবাৰ বিশ্ববিদ্যালয়ত স্নাতক ডিগ্ৰী লাভ কৰে য'ত তেওঁ ইংৰাজী অধ্যয়ন কৰে। ২০১৪ চনত নাইজেৰিয়াৰ নেচনেল অ'পেন ইউনিভাৰ্চিটিত আইন অধ্যয়নৰ বাবে বৃত্তি লাভ কৰে।

## কৰ্মজীৱন
২০০০ চনত *থিক মেডাম*ত অভিষেক ঘটাই তেওঁৰ অভিনয় কেৰিয়াৰ আৰম্ভ হয়৷ ইনি ইডোক তেওঁ অংশগ্ৰহণ কৰা অডিচনত এজন প্ৰযোজকে আৱিষ্কাৰ কৰিছিল। ২০০৪ চনত ৱৰ্ল্ড এপাৰ্টত অভিনয় কৰি তেওঁৰ অগ্ৰগতি লাভ কৰিছিল। ১০০ খনতকৈও অধিক ছবিত তেওঁ অভিনয় কৰিছে। "While You Slept" চিনেমাত অভিনয় কৰাৰ বাবে তেওঁ ১১ সংখ্যক আফ্ৰিকা চলচ্চিত্ৰ একাডেমী বঁটাত "শ্ৰেষ্ঠ মুখ্য অভিনেত্ৰী"ৰ মনোনয়ন লাভ কৰে

ইনি এডোৱে অৱশ্যে ২০১৭ চনত স্পষ্ট কৰি দিছিল যে কঠোৰ পৰিশ্ৰম, আনন্দ আৰু নিষ্ঠাইহে নলীউড উদ্যোগত শীৰ্ষস্থান দখল কৰিব পাৰে৷ কাৰণ ইয়াত বহুতো বিবিধতা আছে। কিন্তু তেওঁ উৎসাহিত কৰিছিল যে দৃঢ়তা থাকিলে কোনোবা তাত উপনীত হ'ব পাৰিব।

তেওঁ গণতান্ত্ৰিক প্ৰতিষ্ঠানৰ কাৰ্যকাৰিতা উন্নত কৰাৰ বাবে কাম কৰা এন জি অ' নেচনেল ডেম'ক্ৰেটিক ইনষ্টিটিউট (NDI)ক ৰাষ্ট্ৰদূত হিচাপে প্ৰতিনিধিত্ব কৰে।

২০২৩ চনত ইনি এডোৱে ২০২৩ চনৰ নাইজেৰিয়ান ক্ৰাইম থ্ৰিলাৰ *শ্বেণ্টিটাউন* প্ৰযোজনা কৰে৷ থ্ৰিলাৰখন ২০২৩ চনৰ ২০ জানুৱাৰীত নেটফ্লিক্সত মুক্তি হয়।

## ব্যক্তিগত জীৱন
২০০৮ চনত ইনি এডোৱে আমেৰিকান ব্যৱসায়ী ফিলিপ ইহিয়াগৱিনাৰ সৈতে বিবাহপাশত আবদ্ধ হয়। ছবছৰৰ পিছত ২০১৪ চনৰ ছেপ্টেম্বৰ মাহত এই বিবাহৰ অন্ত পৰে। ২০২১ চনত ইনি এডোৰ প্ৰথম সন্তান, ছাৰোগেছিৰ জৰিয়তে এগৰাকী ছোৱালী জন্ম হয়

## সমাজহিতকৰ কৰ্ম
তেখেত GEMS (Girls Empowerment Mentorship Scheme) AFRICA ৰ প্ৰতিষ্ঠাপক, যিটো বেচৰকাৰী সংস্থাই বিভিন্ন ক্ষেত্ৰত যুৱতীসকলক সহায় কৰিবলৈ নিৰ্মিত আৰু মেণ্টৰশ্বিপ, দক্ষতা আহৰণ, আৰু সহায় প্ৰদান কৰে। জেমছ আফ্ৰিকাৰ জৰিয়তে তেওঁ উদ্যোগৰ এক ব্যাপক প্ৰেক্ষাপটত লাখৰো অধিক আফ্ৰিকান ছোৱালীৰ জীৱন স্পৰ্শ কৰিবলৈ সক্ষম হৈছে।

## তথ্যসূত্ৰ

শ্ৰেণী:অভিনেত্ৰী
শ্ৰেণী:নাইজেৰিয়াৰ মহিলা অধিকাৰ কৰ্মী
শ্ৰেণী:সমাজকৰ্মী
শ্ৰেণী:জীৱিত ব্যক্তি
শ্ৰেণী:নাইজেৰিয়ান অভিনেত্ৰী
য়েটি

**য়েটি** (ইংৰাজী: Yeti, /ˈjɛti/) এছিয়াৰ হিমালয় পৰ্বতমালাত বাস কৰে বুলি বিশ্বাস কৰা এবিধ বান্দৰ সদৃশ কিংবদন্তিমূলক প্ৰাণী। পশ্চিমীয়া জনপ্ৰিয় সংস্কৃতিত এই জীৱটোক সাধাৰণতে ঘৃণনীয় তুষাৰমানৱ বুলি কোৱা হয়। য়েটিৰ অস্তিত্ব প্ৰমাণ কৰাৰ প্ৰয়াসত বহুতো আখ্যানমূলক দৃশ্য, বিতৰ্কিত ভিডিঅ’ ৰেকৰ্ডিং, ছবি, আৰু বৃহৎ ভৰিৰ ছাপৰ প্লাষ্টাৰেৰে তৈয়াৰী সাঁচ আদি  সন্দেহজনক তথ্য আগবঢ়োৱা হৈছে। ইয়াৰে কিছুমান জল্পনা-কল্পনা বা প্ৰৱঞ্চনা বুলি জনা যায়।

লোককথাবিদসকলে য়েটিৰ উৎপত্তি শ্বেৰ্পা লোককথা আৰু ভালুক বা য়াক আদি জীৱক ভুলকৈ চিনাক্তকৰণ কৰা আদি বিভিন্ন কাৰকৰ সংমিশ্ৰণৰ বুলি ক’ব বিচাৰে। য়েটিক সাধাৰণতে উত্তৰ আমেৰিকাৰ বিগফুটৰ সৈতে তুলনা কৰা হয়, কাৰণ দুয়োটা জীৱৰে শাৰীৰিক বৰ্ণনা প্ৰায়ে একে।

## বিৱৰণ
য়েটিক প্ৰায়ে বাদামী, ধূসৰ বা বগা চুলিৰে আবৃত বৃহৎ, দ্বিপদী বান্দৰৰ দৰে জীৱ বুলি বৰ্ণনা কৰা হয় আৰু কেতিয়াবা ইয়াৰ ডাঙৰ, চোকা দাঁত থাকে বুলিও কোৱা হয়।

## তথ্য সংগ্ৰহ

শ্ৰেণী:কিংবদন্তিমূলক জীৱ
আইশা বুহাৰী

আইছা হালিলু বুহাৰী (, জন্ম: ১৭ ফেব্ৰুৱাৰী ১৯৭১) এগৰাকী পেছাদাৰী সৌন্দৰ্য্য থেৰাপিষ্ট যি ২০১৫ চনৰ পৰা ২০২৩ চনলৈকে নাইজেৰিয়াৰ প্ৰথম মহিলা হিচাপে কৰ্মনিৰ্বাহ কৰিছিল।.
## প্ৰাথমিক জীৱন আৰু পৰিয়াল
১৯৭১ চনৰ ১৭ ফেব্ৰুৱাৰীত নাইজেৰিয়াৰ উত্তৰ-পূব অঞ্চলৰ আদামাৱা ৰাজ্যত আইছা হালিলুৰ জন্ম হৈছিল। তেওঁৰ ককাক আলহাজী মুহাম্মাদু ৰিবাডু নাইজেৰিয়াৰ প্ৰথম প্ৰতিৰক্ষা মন্ত্ৰী আছিল।আইশাৰ পিতৃ আছিল চিভিল ইঞ্জিনিয়াৰ, আৰু মাক অংকলী পৰিয়ালৰ বংশধৰ, প্ৰখ্যাত খেতিয়ক বংশৰ। আইশা বুহাৰীয়ে আদামাৱা ৰাজ্যৰ প্ৰাথমিক আৰু মাধ্যমিক বিদ্যালয়ত পঢ়িছিল। ১৯৮৯ চনৰ ২ ডিচেম্বৰত আইছাই ছাফিনাতু ইউছুফৰ সৈতে পূৰ্বৰ বিবাহৰ পৰা পাঁচটা সন্তান জন্ম দিয়া মুহাম্মাদু বুহাৰীক বিয়া কৰায়। আইশা আৰু মুহাম্মাদু বুহাৰীৰ পাঁচটা সন্তান আৰু এজন নাতি হয়।
## শিক্ষা
আইশা বুহাৰীয়ে এম্ব্ৰ'জ আলি বিশ্ববিদ্যালয়ৰ পৰা ৰাজহুৱা প্ৰশাসনত স্নাতক ডিগ্ৰী লাভ কৰিছে,  আৰু নাইজেৰিয়ান প্ৰতিৰক্ষা একাডেমী, কাডুনাৰ পৰা আন্তঃৰাষ্ট্ৰীয় বিষয় আৰু কৌশলগত অধ্যয়নত স্নাতকোত্তৰ ডিগ্ৰী লাভ কৰিছে।  আইশা বুহাৰীয়ে যুক্তৰাজ্যৰ উইণ্ডচৰৰ কাৰ্লটন ইনষ্টিটিউট অৱ বিউটি থেৰাপিৰ পৰা বিউটি থেৰাপীৰ ডিপ্লমা লাভ কৰে। আইশা বুহাৰীয়ে ফ্ৰান্সৰ একাডেমী এষ্টেটিক বিউটি ইনষ্টিটিউটৰ পৰা প্ৰসাধন বিজ্ঞান আৰু সৌন্দৰ্য্যত স্নাতকোত্তৰ ডিপ্লমা লাভ কৰিছে। তেওঁ ইউনাইটেড কিংডম বৃত্তিমূলক প্ৰশিক্ষণ আৰু চেৰিটেবল ট্ৰাষ্ট আৰু আন্তঃৰাষ্ট্ৰীয় স্বাস্থ্য আৰু সৌন্দৰ্য্য পৰিষদৰ সদস্য।
## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
শ্ৰেণী:জীৱিত ব্যক্তি